text:
Fêng Shui—Ðe Wònyo na Kristotɔwoa?
Biblia Ƒe Nukpɔsusu
Fêng Shui—Ðe Wònyo na Kristotɔwoa?
LE ASIA la, nusi wòfia dzie wonɔa te ɖo ɖoa tefe ɖi na ameɖibɔ. Wotaa xɔwo heɖoa atsyɔ̃ na wo ɖe nusi wòfia nu. Nunɔamesiwo fefle kple wo dzadzra nɔa te ɖe edzi. Woyɔnɛ le Chinagbe me be fêng shui, si nye anyigbafakaka alo afakaka tɔgbe aɖe. Togbɔ be Asia ye fêng shui bɔ ɖo fe alafa geɖe hã la, ekaka ɖo Ɣetoɖofedukɔwo me le fe siawo me. Xɔtuɖaŋunyala aɖewo le ezãm le xɔ kɔkɔwo, dɔwɔfewo, kple afewo tata me. Srɔ̃nyɔnu afedzikpɔla aɖewo zãnɛ le atsyɔ̃ɖoɖo na wofe afewo me. Agbalẽ kple Internet dzi Nyatakakadife gbogbo aɖewo donɛ ɖe ŋgɔ hefianɛ.
Susu ka tae wòle ta kekem alea? Edzixɔsela aɖe gblɔ be fêng shui ate ŋu ana “agbenɔnɔ kple lãmesẽ nanyo ɖe edzi, ana srɔ̃ɖeɖe alo adzɔdodo me nanyo, ate ŋu ana woakpɔ kesinɔnu geɖe, eye ame fe dzi nadze eme.” Togbɔ be esiawo katã dze nu nyuiwoe hã la, nuka tututue nuwɔna sia nye, eye aleke wòle be Kristotɔwo nabui?
Nukae Wònye?
Chinagbe me nya fêng shui le nyaa ŋutɔŋutɔ nu fia ‘ya kple tsi.’ Fêng shui dze egɔme xoxoxo fe akpe geɖe tso ɣeyiɣi si me woto Ɣedzefetɔwo fe xexemenunya geɖe vɛ. Dzixɔse siawo dometɔ aɖee nye nusi woyɔ be yin kple yang (viviti kple kekeli, dzoxɔxɔ kple fafa, nu gbegblẽ kple nu nyui) fe dadasɔ. Wotsɔ yin kple yang nukpɔsusua kpe ɖe nukpɔsusu si nye chʼi, si fia “ya” alo “yagbɔgbɔ” le nyaa ŋutɔŋutɔ nu ŋuti. Yin, yang, kple chʼi, kpakple nusiwo woyɔna be anyigba dzi nu atɔ̃awo, siwo nye ati, anyigba, tsi, dzo, kple gakpo, nye fêng shui nukpɔsusua fe akpa vevi aɖewo. Fêng shui dzixɔselawo xɔ se be dzɔdzɔmeŋusẽ fe fli sẽŋu aɖewo zɔ to anyigba fe akpa sia akpa. Taɖodzinuae nye be woade dzesi afisiwo anyigba kple yame fe dzɔdzɔmeŋusẽwo alo chʼi, da sɔ le. Wowɔa esia to anyigba la ŋutɔ fe nɔnɔme tɔtrɔ alo xɔ si wotu ɖe tefe aɖe tɔtrɔ me. Wosusu be ne yewote ŋu na nusiawo da sɔ la, ana nu nadze edzi na amesiwo le dɔ wɔm le afima alo amesiwo le tefea.
Zi geɖe la, fêng shui ŋu nyala bibiwo zãa anyigbafakanu aɖe. * Alesi afakanu sia le enye be wowɔ ɣletivi me nɔnɔmetatawo kple nuŋɔŋlɔwo ɖe nu gbadzɛ aɖe dzi eye wode tefefianu sue aɖe si trona la efe titina. Wote fli tegblẽe siwo fo xlã wo nɔewo la ɖe edzi eye wogate fli dzɔdzɔe bubuwo tso ga tegblẽeawo mee keŋ. Ðoɖo si nu woɖo ɣletiviwo ɖo, ɣeyiɣiwo, kple ɣe ŋuti nyatakakawo le anyigbafakanua dzi. Ne wole ŋugble dem le xɔtufe alo xɔ aɖe ŋu la, wodea dzesi nyatakaka vovovo siwo wokpɔ le afakanua dzi. Fêng shui ŋu nyalaa léa ŋku ɖe afisi tefefianua kple fli dzɔdzɔeawo kpakple fli tegblẽeawo do go le la ŋu, eye esia dzie wònɔa te ɖo nyaa nusi hiã be woatsɔ “aɖɔ” xɔtufe aɖe “ɖoe.”
Wote ŋu léa ŋku ɖe nuto si me tefea le, tsimɔwo, tsigbegblẽtofewo, kple afisi woaɖe fesre kple ʋɔtruwo gɔ̃ hã ɖo le xɔa ŋu la katã ŋu ne wodi be woakpɔ afisi tefea anɔ wòada asɔ. Le kpɔɖeŋu me, le Canada la, fiasetɔ aɖe ku ahuhɔ̃e ɖe efe fiasea fe megbe ʋɔtru ŋu be yeatsɔ “aɖɔ” alesi wode fiasea fe ʋɔtruwoe “ɖo.” Nenema ke anyigbafakala ate ŋu akafui be woaɖɔli tefe na numiemiewo alo zikpuiwo,be woaɖɔli foto aɖe, woagatsɔ xɔtamegafoɖokui bubu akpee, alo woaɖe tɔmelãnyita be woana xɔ alo xɔ aɖe me nada asɔ.
Kristotɔwo fe Nukpɔsusu
Enye nusi ɖe dzesi be le agbalẽdzraɖofe akpa gãtɔ la, fêng shui gbalẽ kple ɣletivimefakaka kpakple etsɔmegbɔgblɔɖi ŋuti gbalẽwoe woɖo ɖe tefe ɖeka. Le nyatefe me la, nyagɔmeɖegbalẽ aɖewo ɖe anyigbafakaka me be enye afakaka si me wozãa xexlẽdzesiwo alo fliwo alo anyigba dzi nuwo le tsɔ kaa afae. Eyata ame geɖe lɔ̃ ɖe edzi be fêng shui kpakple anyigbafakaka fomevi bubuwo nye etsɔmegbɔgblɔɖi. Afakaka kple gbɔgbɔyɔyɔ nuwɔnawoe wonye, eye womenye nu yeye aɖeke na amegbetɔwo o.
Esime Israel-viwo dzo le Egipte hege ɖe Kanaan-nyigba dzi mlɔeba le fe alafa 15 lia D.M.Ŋ. me la, afakaka fomevi vovovowo bɔ le dukɔ eve mawo siaa me. Mawu gblɔ to Mose dzi woŋlɔ ɖe Mose V, 18:14 be: “Dukɔ, siwo nyã ge nala la, ɖoa to goloɖolawo kple bokɔnɔwo; ke wò la, Yehowa, wò Mawu, meɖe esia fe mɔ na wò o.” Afakaka fomevi geɖe siwo nɔ Egipte kple Kanaan la dzɔ tso blema Babilon. Esime Yehowa tɔtɔ Babilontɔwo fe gbe la, wokaka yi tefe bubuwo, eye wotsɔ nuwɔna siwo do fome kple Babilontɔwo fe afakaka kple gbɔgbɔyɔyɔ yii.—Mose I, 11:1-9.
Yehowa Mawu xlɔ̃a nu Israel-viwo vevie edziedzi be woagafo wo ɖokui ɖe dukɔwo fe afakaka nuwɔnawo me o, esime wògblɔ be: ‘Bokɔnɔ, goloɖola, zidoedola aɖeke meganɔ dowòme o. Amesiame, si le nusia wɔm la, ŋunyɔnu wònye na Yehowa, elabena ŋunyɔnu siawo ta Yehowa, wò Mawu, le wo nyã ge le ŋgɔwò ɖo.’ (Mose V, 18:9-12; Mose III, 19:26, 31) Egblɔ be woawu afakalawo enumake.—Mose II, 22:18; Mose III, 20:27.
Nukatae wòtsri afakaka fomevi ɖesiaɖe keŋkeŋ? Dɔwɔwɔwo 16:16-19 gblɔ nyɔnu aɖe si me ‘afakakagbɔgbɔ’ le ŋu nya. Ẽ, afakaka do fome kplikplikpli kple gbɔgbɔyɔyɔ. Eyata gomekpɔkpɔ le afakaka nuwɔna fomevi ɖesiaɖe me ana kadodo nanɔ ame kple Satana kpakple efe gbɔgbɔ vɔ̃wo dome! Ema ate ŋu ana nu nagblẽ le ame ŋu le gbɔgbɔ me.—Korintotɔwo II, 4:4.
Alakpasubɔsubɔ nuwɔnawo abe fêng shui enee anya kpɔ ŋusẽ ɖe Ɣedzefetɔwo alo Ɣetoɖofetɔwo fe atsyɔ̃ɖoɖo na afe kple anyigba dzadzraɖo fe atsyã nyanyɛ aɖewo dzi le gɔmedzedzea me. Gake zi geɖe la, subɔsubɔ nukpɔsusu si nɔ atsyã mawo ŋu tsã va buna keŋkeŋ. Ke hã anye Mawu fe se dzi dada tẽ ne woto fêng shui zazã me be woanya etsɔme alo ahe dzɔgbenyui alo lãmesẽ vɛ na ame. Ema wɔwɔ anye se si Biblia de eme kɔ fã be woagaka asi “nu makɔmakɔ” aɖeke ŋu o la dzi dada.—Korintotɔwo II, 6:14-18.
[Etenuŋɔŋlɔ]
^ mm. 7 Le Ɣetoɖofedukɔwo me la, fêng shui zãlawo dze agbagba zãa dzɔdzɔmeŋutinunya deŋgɔ le ewɔwɔ me, wo dometɔ aɖewo gɔ̃ hã zãa kɔmpiutawo tsɔ léa ŋku ɖe anyigba fe nɔnɔmewo ŋui.
[Nɔnɔmetata si le axa 15]
Anyigbafakanu
[Afi Si Míexɔ Mɔɖeɖe Tso]
Pages 2 and 23: Hong Kong Tourism Board


c: text/html

text: 7 Le Ahaz,+ Yotam vi, Uziya vi, ame si nye Yuda-fia ŋɔli la, Siria-fia Rezin kple Israel-fia Peka,+ Remaliya vi, ho ɖe Yerusalem ŋu be yewoawɔ aʋa kplii, ke mete ŋu* ɖu edzi o.+2 Eye wova gblɔ na David fe afe la be: “Siria fe aʋakɔ va wɔ ɖeka kple Efrayim fe aʋakɔ.”Ale Ahaz kple efe amewo fe dzi ʋuʋu abe ale si avemetiwo ʋuʋuna le ya nu ene.3 Eye Yehowa gblɔ na Yesaya be: “Meɖe kuku, wò kple viwò Sear-Yasub*+ mido go yi ɖakpe Ahaz le dzigbeta+ la fe tɔʋu fe mlɔenu le avɔnyala fe agblemɔ gã la to.4 Eye nàgblɔ nɛ be: ‘Lé ɖokuiwò, nànɔ anyi kpoo. Mègavɔ̃ o, eye mègana dzi naɖe le fowò le dzoti takpoe eve siawo, siwo le dzudzɔ tum, siwo nye Siria-fia Rezin kple Remaliya vi+ la fe dziku ta o.5 Elabena Siria kple Efrayim kpakple Remaliya vi la ɖo vɔ̃ ɖe ŋuwò gblɔ be,6 “Mina míaho ɖe Yuda ŋu, míavuvui,* eye míadze edzi* ahaxɔe na mía ɖokui, ne míatsɔ Tabeel vi aɖo fiae ɖe enu.”+7 “‘Ale Afetɔ Dziɖulagã Yehowa gblɔe nye esi:Madze edzi o,Eye madzɔ hã o.8 Elabena Siria fe tae nye Damasko,Eye Damasko fe tae nye Rezin.Le fe blaade vɔ atɔ̃ pɛ ko me la,Woagbã Efrayim gudugudu, eye maganye dukɔ azɔ o.+9 Efrayim fe tae nye Samaria,+Eye Samaria fe tae nye Remaliya vi+ la.Ne miexɔe se o la,Ekema miali ke o.”’”10 Eye Yehowa gagblɔ na Ahaz be:11 Bia dzesi tso Yehowa wò Mawu la gbɔ;+ ate ŋu agoglo abe Tsiẽfe* ene alo akɔkɔ abe dzifo ene.”12 Ke Ahaz gblɔ be: “Nyemabia o, eye nyemado Yehowa kpɔ hã o.”13 Eye Yesaya gblɔ be: “Oo, David fe afe, meɖe kuku, misee. Nu tsɛ wònye be miedo amewo fe dzigbɔɖi kpɔ hafi miebe yewoado Mawu hã fe dzigbɔɖi kpɔa?+14 Eya ta Yehowa ŋutɔ ana dzesi mi: Kpɔ ɖa! Ðetugbui afɔ fu adzi ŋutsuvi;+ eye wòana ŋkɔe be Imanuel.*+15 Anɔ notsi kpekẽ kple anyitsi nom hafi ava nya vɔ̃tsitsri kple nyuitiatia.16 Elabena hafi ɖevi la nava nya vɔ̃tsitsri kple nyuitiatia la, fia eve siwo le ŋɔ dzim na wò la fe anyigba aɖi gbɔlo.+17 Yehowa ahe ɣeyiɣi sesẽ siwo tɔgbi meva kpɔ tso gbe si gbe Efrayim klã ɖa tso Yuda gbɔ+ o la, ava wò ŋutɔ kple wò dukɔ la kpakple fofowò fe afe la dzi, elabena akplɔ Asiria-fia afu wò.+18 “Le ŋkeke ma dzi la, Yehowa alia aku ayɔ nu dzodzoe siwo le Egipte fe Nil-tɔsisi la fe alɔdze siwo le adzɔge ke kple anyi siwo le Asiria-nyigba dzi,19 eye wo katã woava fo ɖe tɔʋu globowo, agatowo kple ŋuvewo katã me kple tsitefewo katã.20 “Gbe ma gbe la, Yehowa azã talũhɛ si Ahaz da tso Tɔsisi* la fe nuto me, si nye Asiria-fia,+ atsɔ alũ ɖa le ta nɛ, alũ fu le afɔ ŋu nɛ ahaflɔ ge nɛ keŋkeŋ.21 “Gbe ma gbe la, ame ɖeka axɔ nyinɔe kple alẽ eve ɖe agbe.22 Eye le esi notsi bɔ ta la, ano notsi kpekẽ, elabena notsi kpekẽ kple anyitsi koe ame siwo katã susɔ ɖe anyigba la dzi la ano.23 “Gbe ma gbe la, afi sia afi si wainka akpe ɖeka le tsã, eye wòxɔa klosalo akpe ɖeka la, ŋùwo kple gbewo amie ɖe wo tefe.24 Aŋutrɔ kple da ye amewo atsɔ hafi ayi afi ma, elabena ŋù kple gbe sɔŋ koe axɔ anyigba blibo la katã dzi.25 Eye miagayi to siwo katã dzi wotsɔa kodzi ŋlɔna tsã la dzi o, le vɔvɔ̃ na ŋùwo kple gbewo ta; eye woazu nyiwo fe gbeɖufe kple alẽwo tofe.”

robotstxt: allowed

filter: keep


text:
Ameŋunyatakaka Ŋuti Ðoɖowo
NYA SIA LE VEVIE: NE ÈLE NYATAKAKADZRAÐOƑE SIA ZÃM ALO NÈNA ŊUTIWÒ NYATAKAKAWO MÍ LA, EFIA BE ÈDA ASI ÐE EDZI BE MÍATE ŊU AZÃ NYATAKAKA SIAWO KATÃ AHAWƆ WO ŊU DƆ NA TAÐODZINU SIWO LE AMEŊUNYATAKAKA ŊUTI ÐOÐO SIWO LE AFI SIA LE ÐEKAWƆWƆ ME KPLE SE KPLE ÐOÐO SIWO KU ÐE AMEŊUNYATAKAKAWO ZAZÃ ŊU.
Ameŋunyatakaka Ŋuti Ðoɖowo
Kpɔ Esiawo Hã
NANA BE ŊUWÒ NYATAKAKAWO NANƆ ƔAƔLA
Míeɖoe kplikpaa be míakpɔ ŋuwò nyatakakawo ta ahana woanɔ ɣaɣla. Ðoɖo siwo le mía si ku ɖe ŋuwò nyatakaka siwo míexɔ alo esiwo wò ŋutɔ nèna mí zazã le míafe nyatakakadzraɖofea ŋue nye esiwo gbɔna. Míeléa ŋuwò nyatakaka vevi aɖewo ɖi ɣesiaɣi si nèzã míafe nyatakakadzraɖofea eye míenya be ele vevie be míana nyatakaka siawo nanɔ dedie ahana nànya ale si míewɔa wo ŋu dɔe. Ate ŋu adzɔ be wò ŋutɔ hã nàna nyatakaka aɖewo mí ku ɖe ŋuwò. “Ameŋunyatakaka” si míeyɔ le afi sia la fia nyatakakawo abe wò ŋkɔ, e-mail, posu xexlẽdzesi, kafodzesi, alo nyatakaka bubu siwo ku ɖe ŋuwò. Mahiã be nàna ŋuwò nyatakakawo mí hafi azã nyatakakadzraɖofe sia fe akpa si ame sia ame ate ŋu aʋu o. Nya “nyatakakadzraɖofe” fia nyatakakadzraɖofe sia kple bubu siwo do fome kplii, abe apps.jw.org, tv.jw.org, stream.jw.org, kple wol.jw.org ene.
WÒ NYATAKAKAWO ZAZÃ ŊU NYAWO
Watchtower Bible and Tract Society of New York, Inc. (“Watchtower”) tɔe nyatakakadzraɖofe sia nye. Menye asitsahae o, ke boŋ enye dɔwɔha aɖe le New York, si Yehowa Ðasefowo zãna le wofe dɔwɔnawo kple Biblia-fiafiadɔa me. Ne wò ŋutɔ ètiae be yeaʋu akɔnt ɖe nyatakadzraɖofea dzi, adzɔ nu to edzi, abia be míava srɔ̃ Biblia kpli ye femaxee, alo azãe le mɔ bubu aɖe si abia be nàŋlɔ ŋuwò nyatakakawo de eme la, efia be èlɔ̃ ɖe ɖoɖo siwo le afi sia dzi, eye be míate ŋu adzra nyatakaka mawo ɖo ɖe míafe sɛva (servers alo serveurs) siwo le United States dzi, eye be Watchtower habɔbɔa kple efe dɔwɔha bubu siwo kpea asi ɖe Yehowa Ðasefowo fe dɔwo ŋu le dukɔ vovovowo me ate ŋu axɔ ŋuwò nyatakaka mawo, awɔ wo ŋu dɔ, aɖo wo ɖa, adzra wo ɖo ahazãe atsɔ awɔ nu siwo nèbia me dɔ ne ehiã. Míafe subɔsubɔhaa wɔa dɔ le xexea me godoo to dɔwɔha siwo le dukɔ vovovowo me dzi. Be míana nyatakakawo nanɔ dedie la, míate ŋu ana hamewo, alɔdzedɔwɔfewo, kple habɔbɔ bubu siwo Yehowa Ðesefowo zãna hã nawɔ wo ŋu dɔ.
Ale si míazã ŋuwò nyatakakawoe anɔ te ɖe nu siwo nàwɔ le nyatakakadzraɖofea la dzi. Le kpɔɖeŋu me, ne èto edzi dzɔ nu na dɔwɔha siwo míezãna le se nu le dukɔ aɖe me la, míaɖo wò ŋkɔ kple adrɛs ɖe dɔwɔha ma be woate ŋu ade dzesi wò ne wole wò nudzɔdzɔa ŋu dɔ wɔm. Kpɔɖeŋu bubue nye esi, ne èbia be míava srɔ̃ Biblia kple ye la, míaɖo wò ŋkɔ kple adrɛs ɖe Yehowa Ðasefowo fe alɔdzedɔwɔfe alo hame aɖe si le dukɔ si me nèle la me be woawɔ dɔ tso wò biabiaa ŋu.
Ne ameŋunyatakakawo ta kpɔkpɔ ŋuti sewo le dukɔ si me nèle la, ke àkpɔ ame siwo kpɔa nya mawo gbɔ fe adrɛswo le axa si nye Ame Siwo Kpɔa Ameŋunyatakakawo Ta Kpɔkpɔ Gbɔ Ƒe Adrɛswo.
NYATAKAKAWO ƑE DEDIENƆNƆ KPLE NANA BE WOANƆ ƔAƔLA
Ŋuwò nyatakakawo fe dedienɔnɔ kple nana be woanɔ ɣaɣla le vevie na mí ŋutɔ. Míeléa ŋku ɖe afi siwo míedaa ŋuwò nyatakakaawo ɖo kple nu siwo míewɔna be woanɔ dedie la ŋu edziedzi be míakpɔ egbɔ be woagaʋu go wo, azã wo alo atrɔ asi le wo ŋu le mɔ gbegblẽ nu loo alo ana woabu alo agblẽ wo dome madzemadzee o. Míekpɔa egbɔ be ame siwo katã wɔa dɔ tso ameŋunyatakakawo ŋu alo nyatakakadzraɖofe bubu siwo dzi míetona wɔa wo ŋu dɔ la nawɔ ɖe míafe ɖoɖo siwo ku ɖe nana be ŋuwò nyatakakawo nanɔ ɣaɣla la dzi. Míedzraa ŋuwò nyatakakawo ɖo va se ɖe esime taɖodzinu si tae míexɔ wo ɖo la nu va yi alo va se ɖe ɣeyiɣi si se siwo ku ɖe ameŋunyatakakawo dzadzraɖo ŋu ɖe mɔ se ɖo.
Míekpɔa ŋutiwò nyatakakawo ta ne míele wo xɔm alo le wo ɖom ɖa; nu siwo míezãna tsɔ wɔa esia dometɔ ɖekae nye Transport Layer Security (Sécurité de la couche de transport). Míezãa kɔmpiutaɖoɖo siwo ame ʋɛ aɖewo ko tea ŋu ʋuna le tefe siwo le dedie; ɖoɖo aɖe koŋ nɔa wo zazã ŋu eye míetsɔa nyatakakatakpɔnu sẽŋuwo dana ɖe kɔmpuitaawo dzi. Míewɔa esia be míakpɔ amewo ŋuti nyatakakawo kple nya siwo woɖona ɖe mí la ta woanɔ dedie. Míeléa dzidzenu kɔkɔ siawo me ɖe asi ale be ŋuwò nyatakakawo nagaɖo ame bubuwo si me madzemadzee o.
ÐEVIWO
Ne ègakpɔtɔ nye ɖevi le dukɔ si me nèle míafe nyatakakadzraɖofea zãm le fe se nu la, ke ele be dziwòla(wo) alo ame si gbɔ nèle nada asi ɖe edzi hafi nàda ŋuwò nyatakakawo ɖe edzi. Ne dzilae nènye alo ame aɖe fe vi le gbɔwò, eye nèɖe mɔ nɛ be wòada eŋu nyatakakawo ɖe nyatakakadzraɖofea la, ke efia be èlɔ̃ ɖe Ðoɖo siwo le afi sia dzi le ɖevia gome.
KADODO KPLE NYATAKAKADZRAÐOƑE BUBUWO
Ɣeaɖewoɣi la, míate ŋu ana nàto nyatakakadzraɖofe sia dzi aʋu nyatakakadzraɖofe bubu aɖe si míedo ka kplii xoxo hafi nàte ŋu awɔ nanewo (le kpɔɖeŋu me, ne èbe yeakpe agbalẽvi aɖe ɖo le Internet dzi.) Àkpɔe adze sii be yele nyatakakadzraɖofe bubu, elabe efe dzedzeme ato vovo eye efe adrɛs hã adze le internet la fe adrɛsŋlɔfea nàkpɔ. Ne míedi be míazã nyatakakadzraɖofe bubu aɖe la, míeléa ŋku ɖe ame ŋuti nyatakakawo ta kpɔkpɔ fe ɖoɖo si le edzi la ŋu hekpɔa egbɔ be esɔ kple mía tɔ eye míeyia edzi léa ŋku ɖe ɖoɖo ma ŋu edziedzi. Ne nyabiasewo le asiwò tso nyatakakadzraɖofe siwo míedo ka kplii le míafe nyatakakadzraɖofea dzi fe ɖoɖowo ŋu la, kpɔ ɖoɖo ma le wofe nyatakakadzraɖofea.
NYANYANANA NE MÍETRƆ ASI LE ÐOÐO SIA ŊU
Míeyia edzi trɔa asi le nyatakakadzraɖofe sia ŋu hetsɔa nu yeyewo kpenɛ edziedzi be efe dɔwɔwɔ nanyo ɖe edzi. Le asitɔtrɔ siawo kple tɔtrɔ siwo vana le se kple mɔ̃ɖaŋununya me edziedzi ta la, míafe ɖoɖo siwo ku ɖe ameŋunyatakakawo zazã ŋu ate ŋu atrɔ tso ɣeyiɣi yi ɣeyiɣi. Ne eva hiã be míatrɔ asi le Ðoɖo sia ŋu la, míada tɔtrɔ siwo míewɔ ŋu nya ɖe afi sia be nànya ŋuwò nyatakaka siwo míaxɔ kple ale si míawɔ wo ŋu dɔe.
ACTIVE SCRIPTING ALO JAVASCRIPT
Míezãa scripting tsɔ nana be míafe nyatakakadzraɖofea fe dɔwɔwɔ ganyona ɖe edzi. Scripting zazã kpena ɖe mía ŋu míeɖoa nyatakakawo ɖe nyatakakadzraɖofea zãlawo kaba wu. Mímezãnɛ tsɔ daa dɔwɔɖoɖo aɖeke ɖe wò kɔmpiuta dzi alo xɔa ŋuwò nyatakaka siwo ŋu mèɖe mɔ le o.
Ele be nàɖe mɔ Active Scripting alo JavaScript nanɔ dɔ wɔm le Internet la dzi hafi míafe nyatakakadzraɖofea fe akpa aɖewo nawɔ dɔ nyuie. Internet ʋunu geɖewo ɖea mɔ be nàsii alo atsii ne èʋu nyatakakadzraɖofe aɖe. Xlẽ numeɖeɖe siwo le Internet ʋunu si zãm nèle fe Kpekpeɖeŋunafea be nànya ale si nàsi Scripting la le nyatakakadzraɖofe siwo nèdi.


text: 55 Miva, mi tsikɔwuitɔwo katã,+ miva tsi gbɔ!+Mi ame siwo si ga mele o! Miva fle nu miaɖu!Ɛ̃, miva dze wain kple notsi,+ menye kple ga o, eye womedo asi aɖeke ɖe eŋu o.+2 Nu ka tae miele fe xem ɖe nu si menye abolo o ta,Eye miazã ga* ɖe nu si meɖia fo o ŋu?Milé to ɖe ŋunye nyuie, ne miaɖu nu si nyo,+Eye miakpɔ* dzidzɔ ɖe nu damiwo ŋu.+3 Mifu to anyi, eye miva gbɔnye.+Miɖo to, ekema mianɔ* agbe,Eye mabla nu mavɔ kpli mi,+Le ɖekawɔwɔ me kple lɔlɔ̃ mavɔ si ŋugbe medo na David, si ŋu kakaɖedzi le.+4 Kpɔ ɖa! Metsɔe ɖo ɖasefo+ na dukɔwo,Metsɔe ɖo kplɔla+ kple dziɖula+ na dukɔwo.5 Kpɔ ɖa! Àyɔ dukɔ si mènya o la avɛ,Eye dukɔ si menya wò o la me tɔwo anɔ du dzi ava gbɔwòLe Yehowa wò Mawu+ kple Israel fe Kɔkɔetɔ la ta,Elabena ade bubu ŋuwò.+6 Midi Yehowa, zi ale si miate ŋu ake ɖe eŋu.+Miyɔe, zi ale si wòtsɔ kpuife.+7 Ame vɔ̃ɖi neɖe asi le efe mɔ ŋu,+Eye vɔ̃wɔla neɖe asi le efe susuwo ŋu;Netrɔ ɖe Yehowa ame si akpɔ nublanui nɛ la ŋu,+Netrɔ ɖe mía Mawu la ŋu, elabena atsɔ ake geɖe.*+8 “Elabena nye susuwo menye miafe susuwo o,+Eye nye mɔwo menye miafe mɔwo o,” Yehowa ye gblɔe.9 “Elabena ale si dzifowo kɔ boo wu anyigbae la,Nenemae nye mɔwo kɔ wu miafe mɔwo,Eye nye susuwo kɔ wu miafe susuwoe.+10 Elabena ale si ko tsi kple sno dzana tso dzifo,Eye womegbugbɔna yina o, negbe ɖe wode tsi anyigba, na wòmie nu hewɔ nu,Eye wona nuku nufãla kple abolo be woaɖu hafi la,11 Nenema kee nye nya si do tso nye nu me la anɔ.+Magbugbɔ ava gbɔnye fuflu o,+Negbe ɖeko wòawɔ nu si medi,*+Eye wòawɔ nu si gbe meɖoe ɖo la ade goe hafi.12 Elabena miaʋu adzo kple dzidzɔ,+Eye woakplɔ mi agbɔe le ŋutifafa me.+Towo kple togbɛwo akpɔ dzidzɔ ahatso aseye le mia ŋgɔ,+Eye gbemetiwo katã asi akpe.+13 Sesewuwo amie ɖe ŋuvewo tefe,+Gbemitiwo amie ɖe dzawo tefe.Eye wòana Yehowa fe ŋkɔ nanyɔ,+Eye wòanye dzesi mavɔ si nu mayi akpɔ gbeɖe o.”


text: 28 Ame aɖeke menyaa ame vɔ̃ɖiwo ɖe nu hafi wosina o,Ke ame dzɔdzɔewo ya, dzi le wo fo abe dzata* ene.+2 Ne dzidada* sɔ gbɔ ɖe anyigba dzi la, dziɖula geɖewo vana ɖe wo nɔewo yome,+Gake to nugɔmesela nyanu ɖeka fe kpekpeɖeŋu dzi la, dziɖula anɔ anyi etefe nadidi.+3 Ame dahe si tafaa hiãtɔ+ laLe abe tsidzadza si kplɔa nuɖuɖu ɖe sia ɖe dzonae la ene.4 Ame siwo gbe nu le se gbɔ la kafua ame vɔ̃ɖiwo,Ke ame siwo léa se me ɖe asi la doa dziku ɖe wo ŋu.+5 Nu vlo wɔlawo mate ŋu ase nu si le dzɔdzɔe gɔme o,Ke ame siwo dia Yehowa ya ate ŋu ase nu sia nu gɔme.+6 Ame dahe si fe zɔzɔme ŋu fɔɖiɖi mele o laNyo wu kesinɔtɔ si wɔa nu fitifiti.+7 Vi senugɔme léa se la me ɖe asi,Ke vi si dea ha kple nu tsu ɖulawo la, dea ŋukpe mo na fofoa.+8 Ame si tsɔa demexɔxɔ+ kple viɖe foɖi dzia efe kesinɔnuwo ɖe edzi la,Ðeko wòle kɔ lim nuwo ɖi na ame si vea ame dahewo nu.+9 Ame si doa toku se la,Efe gbedodoɖa ke hã nye ŋunyɔ.+10 Ame si kplɔ nu dzɔdzɔe wɔla to mɔ vɔ̃ dzi la, age adze do si eya ŋutɔ ɖe la me,+Ke fɔmaɖilawo anyi nu nyuiwo dome.+11 Kesinɔtɔ bua eɖokui nunyalae,+Ke ame dahe si si nugɔmesese le la kpɔa ame si fomevi wònye.+12 Ne ame dzɔdzɔe ɖu dzi la, atsyɔ̃ɖoɖo tefe mekɔna o,Ke ne ame vɔ̃ɖi fe alɔ de dzi la, amewo sina bena.+13 Ame si tsyɔa nu efe dzidadawo dzi la, madze edzi nɛ o,+Ke ame si ʋua eme, eye wòɖea asi le wo ŋu la, woakpɔ nublanui nɛ.+14 Dzidzɔtɔe nye ame si nɔa ŋudzɔ* ɣeawokatãɣi,Ke ame si sẽa dzi me goŋgoŋ la, gbegblẽ ava edzi.+15 Ame vɔ̃ɖi si le wɔnamanɔŋutɔwo dzi ɖum laLe abe dzata si le gbe tem kple sisiblisi si lũ ɖe nu dzi ene.+16 Kplɔla si si nugɔmesese mele o la wɔa efe ŋusẽ ŋu dɔ ɖe mɔ gbegblẽ nu,+Ke ame si léa fu viɖe foɖi la, adzi efe agbenɔfewo ɖe edzi.+17 Ame si wu ame heɖi ʋufɔ* la, sisim ko wòanɔ va se ɖe esime wòayi yɔdo me.*+Ame aɖeke megaxɔ nɛ o.18 Woaxɔ na ame si fe zɔzɔme ŋu fɔɖiɖi mele o la,+Ke ame si fe mɔwo le gɔdɔ̃gɔdɔ̃ la adze anyi kpata.+19 Ame si dea efe agble la, abolo abɔ ɖe esi,Ke ame si tia nu maɖinuwo yome la, ahedada atso afe ɖe egbɔ.+20 Woayra nutefewɔla geɖe,+Ke ame si tsi klokloklo ɖe hokpɔkpɔ ŋu la, fɔɖiɖi magbe eŋu nɔnɔ o.+21 Amedzidede menyo o;+Ke ame ate ŋu ada vo le abolo kakɛ dzro ko ta.22 Ŋubiãla* le yɔyɔm ɖe kesinɔnuwo ŋu,Ke menya be hiã ava tu ye o.23 Ame si gbea nya na ame la,+ woave enu geɖe emegbe+Wu ame si ɖɔa kesekuku na ame.24 Ame si daa adzo fofoa kple dadaa hegblɔna be, “Medze vɔ̃ o”+ la,Nugblẽla xɔlɔ̃ wònye.+25 Ŋuklẽla* dea dzre afe,Ke ame si ɖoa ŋu ɖe Yehowa ŋu la, nu adze edzi nɛ.*+26 Ame sia ame si ɖoa ŋu ɖe eya ŋutɔ fe dzi ŋu la, bometsilae,+Ke ame si zɔna le nunya me la, anɔ dedie.+27 Ame sia ame si naa nu ame dahe la, naneke mahiãe o,+Ke ame si miaa ŋku ɖe wofe hiahiãwo dzi la, woado ɖiŋu nɛ geɖe.28 Ne ame vɔ̃ɖiwo fe alɔ de dzi la, amewo sina bena,Ke ne wo nu yi la, ame dzɔdzɔewo dzina ɖe edzi.+


text: 21 Le nu sia megbe la, Yesu gaɖe eɖokui fia nusrɔ̃lawo le Tiberia-fua nu. Ale si wòɖe eɖokui fia woe nye esi:2 Simon Petro, Toma (si woyɔna be Venɔvi),+ Nataniel,+ si tso Kana le Galilea, Zebedeo viwo,+ hekpe ɖe efe nusrɔ̃la eve bubu ŋu, nɔ afi ɖeka.3 Simon Petro gblɔ na wo be: “Meyina tɔfo.” Wogblɔ nɛ be: “Míayi kpli wò.” Ale woyi ɖage ɖe tɔdziʋua me, ke womeɖe lã aɖeke le zã ma me o.+4 Ke le fɔŋli la, Yesu va tɔ ɖe fua nu, gake nusrɔ̃lawo mekpɔe dze sii be Yesue o.+5 Eye Yesu gblɔ na wo be: “Vinyewo, nane* le mia si miaɖua?” Woɖo eŋu be: “Ao!”6 Egblɔ na wo be: “Mida ɖɔ la ɖe ʋua fe ɖusime, eye miakpɔ lã aɖe.” Eya ta woda ɖɔa, ke wode ehe ge do kpoe le lã gbogbo si woɖe ta.+7 Eye nusrɔ̃la si Yesu lɔ̃na+ vevie la gblɔ na Petro be: “Afetɔ lae!” Esi Simon Petro se be Afetɔ lae la, etsɔ efe awudziwui do,* elabena ele amama,* eye wòdzo dze fua me doo.8 Gake nusrɔ̃la bubuawo ya le tɔdziʋu sue la me gbɔna hele ɖɔ si me lãawo yɔ fũu la hem, wo kple gota dome medidi o, anɔ abe meta blaasieke* ko ene.9 Esi wova ɖi go la, wokpɔ akadzo aɖe le afi ma, lãwo le edzi eye abolo hã le afi ma.10 Yesu gblɔ na wo be: “Mitsɔ lã siwo mieɖe fifi laa la fe ɖe vɛ.”11 Eya ta Simon Petro yi ɖage ɖe ʋua me, eye wòhe ɖɔ si yɔ fũu kple lã gã alafa ɖeka blaatɔ̃ vɔ etɔ̃ la va gota. Togbɔ be lãawo sɔ gbɔ hã la, ɖɔa medze o.12 Yesu gblɔ na wo be: “Miva ɖu ŋdinu.” Dzi menɔ nusrɔ̃lawo dometɔ aɖeke fo ne wòabiae be: “Ame kae nènye?” hã o, elabena wonya be Afetɔ lae.13 Yesu yi ɖatsɔ abolo la na wo, nenema kee wòtsɔ tɔmelã la hã na wo.14 Esiae nye zi etɔ̃lia+ si Yesu ɖe eɖokui fia nusrɔ̃laawo le efe fɔfɔ tso ku me megbe.15 Esi woɖu ŋdinu vɔ la, Yesu bia Simon Petro be: “Simon, Yohanes vi, èlɔ̃am wu esiawoa?” Eɖo eŋu nɛ be: “Ɛ̃, Afetɔ, ènya be nyemelɔ̃a nu le gbɔwò o.” Egblɔ nɛ be: “Nyi nye alẽviawo.”+16 Egabiae zi evelia be: “Simon, Yohanes vi, èlɔ̃ma?” Eɖo eŋu nɛ be: “Ɛ̃, Afetɔ, ènya be nyemelɔ̃a nu le gbɔwò o.” Egblɔ nɛ be: “Kplɔ nye alẽ sueawo.”+17 Egabiae zi etɔ̃lia be: “Simon, Yohanes vi, mèlɔ̃a nu le gbɔnye oa?” Ete ɖe Petro dzi be ebia ye zi etɔ̃lia be: “Mèlɔ̃a nu le gbɔnye oa?” Eya ta eɖo eŋu nɛ be: “Afetɔ, ènya nuwo katã, ènyae be nyemelɔ̃a nu le gbɔwò o.” Yesu gblɔ nɛ be: “Nyi nye alẽ sueawo.+18 Vavã, vavã mele egblɔm na wò be, esime mèkpɔ tsi alea o la, wò ŋutɔ èdoa awu heyia afi si nèdi. Ke ne èku amegã la, àkɔ wò abɔwo dzi, eye ame bubu ado awu na wò, eye wòakplɔ wò ayi afi si mèdi o.”19 Egblɔ esia tsɔ fia ku si fomevi ku ge Petro gbɔna atsɔ ado Mawu ɖe dzii. Eya ta esi wògblɔ nya sia la, egblɔ nɛ be: “Nɔ yonyeme ɖaa.”+20 Esi Petro trɔ la, ekpɔ nusrɔ̃la si Yesu lɔ̃na+ vevie la wòdze wo yome; ame siae ziɔ ɖe efe akɔta le fiẽnuɖuɣia, eye wòbiae be: “Afetɔ, ame kae ade wò asi mahã?”21 Eya ta esi Petro kpɔe la, ebia Yesu be: “Afetɔ, ke ame sia ya ɖe?”22 Yesu gblɔ nɛ be: “Ne nye lɔlɔ̃nue wònye be wòanɔ anyi va se ɖe esime mava ɖe, afi kae wòka na wò? Wò ya yi edzi nànɔ yonyeme.”23 Ale nya sia kaka ɖe nɔviawo dome be nusrɔ̃la ma maku o. Gake Yesu megblɔ nɛ be maku o, ke boŋ egblɔ be: “Ne nye lɔlɔ̃nue wònye be wòanɔ anyi va se ɖe esime mava ɖe, afi kae wòka na wò?”24 Nusrɔ̃la+ siae le ɖase ɖim le nu siawo ŋu, eyae ŋlɔ nu siawo, eye míenya be ɖase si wòɖina la nye nyatefe.25 Le nyatefe me la, nu bubu geɖewo gali, siwo Yesu wɔ, eye ne ɖe woŋlɔ wo ɖi tsitotsito la, mesusu be xexe bliboa gɔ̃ hã mate ŋu akpɔ tefe na agbalẽ siwo woaŋlɔ la o.+


text:
“Nyemeɖe Mɔ Nye Dɔlélea Kpe Dzinye O”
“Ehiãna be woakpe ɖe ŋunye hafi mamlɔ anyi alo afɔ le aba dzi. Azɔlizɔzɔ zu dɔ nam. Nye ve me xe ale gbegbe be nyemetea ŋu noa nye vevesesenutsitikewo o. Medze abi siwo gbe kuku, eye wo dometɔ aɖewo va zu abi vɔ̃wo. Dɔmebi kple dziʋudzo sesẽ aɖe ɖe kpe nam. Nyemenɔ nu si nɔ dzɔdzɔm ɖe dzinye la gɔme sem o. Ƒe ewo koe mexɔ ɣemaɣi.”—Elisa.
ŊUTIGBALẼDƆ si nana ame fe ŋutilã liana goŋgoŋ ye le eŋu. Ame miliɔn eve kple afã léa dɔ sia le xexea me godoo. Zi geɖe la, dɔ sia fomevi siwo léa ɖeviwo la nye esi wɔa ŋutilã fe akpa aɖe ko, eye esia nana ŋutilã liana.
Ke hã wokpɔ dɔ sia fomevi si xɔa ŋutilã bliboa katã le Elisa ŋu esi wòxɔ fe ewo pɛ ko, eye dɔa ge ɖe efe lãmenuwo abe ayiku, dzi, dzitodzito kple dɔgbo gɔ̃ hã me. Ðɔktawo gblɔ be dɔdamɔnu si woazã la ana Elisa nate ŋu anɔ agbe fe atɔ̃ pɛ. Gake fe 14 sɔŋue nye esi va yi Elisa gakpɔtɔ le agbe. Togbɔ be dɔa gakpɔtɔ le eŋu hã la, meɖe mɔ mɔkpɔkpɔ bu ɖee le agbe me o. Nyɔ! talawo bia gbe Elisa ku ɖe efe dɔlélea kple ale si wòte ŋu le te nɔm ɖe nɔnɔmea nui la ŋu.
Ɣekaɣie nèva de dzesii be yele dɔ lém?
Esi mexɔ fe asieke la, nane si abɔklugui nam, eye mese veve vevie. Ðeko abia nɔ kekem ɖe edzi hegbe kuku. Esi wodo nye ʋu kpɔ la, wokpɔe be ŋutigbalẽdɔ vɔ̃ɖi sia le ŋunye. Esi wònye be nye dɔlélea nɔ nyanyram ɖe edzi kabakaba ta la, ehiã be míadi dɔ sia dala bibi aɖe be wòakpɔ gbɔnye.
Aleke nuwo va yie?
Míeva ke ɖe ɖɔkta aɖe si daa dɔ sia ŋu. Egblɔ na dzinyelawo be ne wowɔ kansatike nam la, alé nye dɔlélea nu eye wòana manɔ agbe fe atɔ̃ ya teti, eye wosusui hã be ɖewohĩ dɔlélea ava ɖo aɖa le eɖokui si. Gake dɔdamɔnu sia ana nye dɔlélenutsiŋutete nagbɔdzɔ. Eye wòawɔe be kpefoame gɔ̃ hã ate ŋu awum bɔbɔe.
Edze fãa be nu si wonɔ vɔvɔ̃m na medzɔ o, alo?
Ɛ̃—dzidzɔtɔe la, mekpɔtɔ le agbe! Gake esi mexɔ fe 12 la, akɔta veam vevie henɔa anyi abe miniti 30 ene, eye ɣeaɖewoɣi la, esia hona nam zi eve le ŋkeke ɖeka me. Enu sẽna ale gbegbe be ɣli dzi ko menɔna.
Nu ka gbɔe wòtso?
Ðɔktawo de dzesii be ʋumenugbagbevidzĩ me nu siwo woyɔna be hemoglobin mesɔ gbɔ le ʋu me nam o, eye esia nana be nye dzi wɔa dɔ wu ale si dze ne egbɔ ʋua le ɖoɖom ɖe ahɔhɔ̃a. Le kwasiɖa ʋɛ aɖewo megbe la, dɔdamɔnu sia na mekpɔ gbɔdzɔe vie ya. Gake ɣemaɣi la, meɖo ŋkui be megblɔna na ɖokuinye be nu sia nu ate ŋu adzɔ ɖe dzinye le ŋkeke si kplɔe ɖo me. Dzi ɖe le fonye wu tsã abe ɖe naneke meli mate ŋu awɔ tso nye nɔnɔmea ŋu o ene.
Ƒe wuiene sɔŋue nye esia wokpɔ dɔ sia le ŋuwò, ke aleke nuwo le na wò fifia?
Megakpɔtɔ sea veve helĩhelĩ, eye dɔléle siwo ŋutigbalẽdɔ sia hena vɛ la hã kpɔtɔ ɖea fu nam. Wo dometɔ aɖewoe nye dɔmebi, dzitodzitodɔ kple dziʋudzodɔ. Ke hã, nyemetsɔa susu ɖoa nye dɔlélea ŋu kaka ahayi nye ɣeyiɣi gblẽ ge ɖe eŋu wòana malé blanui o. Nu bubuwo le ŋunye mawɔ.
Abe nu kawo ene?
Nutata, avɔlɔlɔ̃ kple atsyɔ̃ɖonuwo wɔwɔ dzɔa dzi nam. Gake esi wònye Yehowa Ðasefoe menye ta la, Biblia fiafia amewoe nye dɔ vevitɔ si mewɔna. Le ɣeyiɣi siwo me nyemate ŋu azɔ ayi amewo gbɔ le wofe afe me o gɔ̃ hã la, mekpena ɖe Ðasefo bubuwo ŋu míesrɔ̃a Biblia kple amewo le míafe nutoa me. Biblia-nusrɔ̃viwo le nye ŋutɔ hã asinye. Gbefãɖeɖedɔa na viɖe le nye agbe ŋu.
Nu ka tae nègawɔa dɔ sia esi wònye be mele ɖeɖem na wò ŋutɔ hã o?
Menyae be nya siwo megblɔna na amewo la le vevie eye viɖe le wo ŋu. Gawu la, ne mele kpekpem ɖe amewo ŋu alea la, mekpɔa dzidzɔ geɖe wu. Ewɔna nam be nye lãmea ka ɖe eme! Le ɣeyiɣi kpui siwo metsɔ ɖea gbefã na amewo me la, meŋlɔa nye dɔlélea be.
Aleke Biblia kpe ɖe ŋuwò ale be mɔkpɔkpɔ mebu ɖe wò o?
Eɖoa ŋku edzi nam be nye fukpekpewo kple ame bubuwo tɔ siaa maganɔ anyi etefe nadidi o. Nyaɖeɖefia 21:4 gblɔ be le Mawu fe ɣeyiɣi ɖoɖi dzi la, atutu “aɖatsi sia aɖatsi ɖa le wofe ŋkume, eye ku maganɔ anyi o, eye konyifafa kple ɣlidodo kple vevesese hã maganɔ anyi o.” Mawunyakpukpui siawo tɔgbi nana megakana ɖe etsɔme nyui si fe ŋugbe Mawu do be yeahe vɛ na amewo katã, ke menye na ame siwo le dɔ mavɔleameŋu lém la ɖeɖe ko o la dzi geɖe wu.


text:
Philémon
PAULO ƑE AGBALẼ SI WÒŊLɔ NA FILEMON
Kpɔkplɔyiɖeme:
Filemon nye bubume kple hotsuitɔ aɖe si to Paulo dzi va zu
kristotɔ. Filemon fe kluvi aɖe si ŋkɔe nye Onesimo la si le
Filemon gbɔ yi Roma. Edo go Paulo le gaxɔ me le Roma eye
wòzu kristotɔ. Paulo ŋlɔ agbalẽ sia de Onesimo si be woatsɔe
ayi na Filemon ale be Filemon nagbugbɔ Onesimo axɔ abe efe
kluvi ene, atsɔ efe nu vɔ̃ akee eye woadze sii be ye nɔvie
wònye le Kristo me.
Emenyawo 1. Gbedoname kple akpedada, 1-7
2. Kukuɖeɖe ɖe Onesimo ta, 8-20
3. Gbedoname kple yayranyawo, 21-25
1 Agbalẽ sia tso Paulo, Kristo Yesu fe gatɔ, kple mía nɔviŋutsu Timoteo gbɔ,
na Filemon, mía xɔlɔ̃ lɔlɔ̃tɔ kple hadɔwɔla 2 kple Apfia, mía nɔvinyɔnu, na Arkipo,
mía nɔvi, Kristo fe asrafo kpakple hame si kpea ta le afewòme.
3 Amenuveve kple ŋutifafa tso Mawu mía Fofo kple Afetɔ Yesu Kristo gbɔ la
woana mi.
Akpedada kple gbedodoɖa
4 Filemon lɔlɔ̃a, medaa akpe na Mawu ɣesiaɣi si mele gbe dom ɖa ɖe tawò 5
elabena mese nu tso wò lɔlɔ̃ kple xɔse si le Afetɔ Yesu me kpakple amekɔkɔeawo
katã ŋu.
6 Nye gbedodoɖae nye be nàtsɔ dzo ɖe wò xɔse la, mama ŋu, ale be nàse nu
nyui ɖe sia ɖe si le mía si le Kristo me la gɔme blibo. 7 Wò lɔlɔ̃ na dzidzɔ kple
dziɖefo gã aɖem elabena wò, nɔviŋutsu, tsɔ dzidzɔ de amekɔkɔeawo fe dziwo me.
Paulo ɖe kuku ɖe Onisimo ta
8 Eya ta, togbɔ be dzidefo le asinye le Kristo me be mate ŋu azi dziwò be nàwɔ nu si
dze be nàwɔ hã la, 9 medi boŋ be maɖe kuku na wò le lɔlɔ̃ ta. Eya ŋuti nye Paulo,
amegã xoxo aɖe kple ame si va zu Kristo Yesu fe gatɔ 10 mele kuku ɖem na wò ɖe
vinye Onesimo ta, ame si trɔ zu vinye esi menɔ kɔsɔkɔsɔ me le afii. 11 Tsã la
ŋudɔwɔnu aɖeke menɔ eŋu na wò o, ke azɔ la etrɔ zu ŋudɔwɔnu na nye kpli wò siaa.
12 Mele etrɔm ɖo ɖe wò eye mele nye ŋutɔ nye dzi hã ɖom ɖa wò kplii.
13 Medi vevie be mana woanɔ gbɔnye le afii, le esime mele gaxɔ me le
nyanyui la gbɔgblɔ ta. Wò hã ato esia me ana kpekpeɖeŋum to edzi. 14 Ke nyemedi
be mawɔ nenema ne melɔ̃ ɖe edzi o. Nyemedi be nanyo dɔme nam to dzizizi me o,
ke boŋ be wò ŋutɔ nàdi be yeave nunye. 15 ɖewohῖ, anyo be nabu nya sia ŋu ale:
Onesimo si dzo le gbɔwò ɣeyiɣi kpui aɖe, ale be azɔ la, woazu tɔwo tegbee. 16
Onesimo maganye kluvi ɖeɖe ko azɔ o, ke boŋ azu nu si kɔ saa wu eye woanye nɔvi
lɔlɔ̃a, vevietɔ nam. Agazu ame vevi na wò ŋutɔ hã azɔ, elabena maganye subɔla ko
o, ke boŋ anye nɔviwò le Kristo me hã.
17 Ne menye xɔ̃wò le nyatefe me la, ekema xɔ Onesimo kple dzaadoname si
tututu natsɔ axɔm nenye nyee gbɔna gbɔwò. 18 Ne ewɔ nu vevi aɖe wò alo wòfi wò
nane la, ekema kpɔ mɔ na tefeɖoɖo tso gbɔnye. 19 Maɖo etefe na wò. Nye, Paulo,
meɖo kpe nya sia dzi na wò to nu sia ŋɔŋlɔ kple nye asi na wò me. Ke nyemakɔ nu
le fe si nenyi le asinye la dzi o! Nya lae nye be, wò luʋɔ la ŋutɔe nye fe si nenyi le
asinye! 20 Ẽ, nɔvi lɔlɔ̃a, na wò nu sia wɔwɔ nam kple lɔlɔ̃ nado dzidzɔ nam ekema
nye dzi gbɔdzɔ la akafu Afetɔ la.
21 Meŋlɔ agbalẽ sia na wò elabena meka ɖe edzi be awɔ nam wu ale si mebia
gɔ̃ hã!
22 Meɖe kuku be nadi amedzroxɔ aɖe da ɖi nam, elabena mele mɔ kpɔm be
Mawu ase miafe gbedodoɖa eye woana mava mia gbɔ kpuie.
Gbedonamewo kple nyuidinamewo
23 Epafra, ame si le gaxɔ me kplim le gbefaɖeɖe Kristo Yesu ta la, do gbe na mi. 24
Marko, Aristarko, ɖema kple Luka, nye hadɔwɔlawo hã do gbe na mi. 25 Míafe
Afetɔ Yesu Kristo fe yayra nanɔ anyi kple miafe gbɔgbɔ la.


text:
SƆHƐWO BIANA BE
Nu Kae Mawɔ Be Madzudzɔ Blanuiléle?
“Ne ame bubuwo le nɔnɔme sesẽwo me tom la, mekpena ɖe wo ŋu hedea dzi fo na wo. Gake ame ʋɛ aɖewoe koe nya be ne meyi afe me la, menɔa xɔ me hefaa avi.”—Kellie.
“Ne melé blanui la, meɖea ɖokuinye ɖe aga. Ne wokpem na wɔna aɖe la, medoa taflatsɛ. Metea ŋu ɣlaa nye blanuilélea ale gbegbe be fonyemetɔwo menyana kura be melé blanui o. Wosusuna be meli nyuie.”—Rick.
Ðe wò hã nèsena le ɖokuiwò me abe Kellie alo Rick enea? Ne alea wòle le gowòme la, mègatsi dzi nàfo nya ta be nane le gbegblẽm le ye ŋu o. Nya lae nye be, ame sia ame léa blanui tso ɣeyiɣi yi ɣeyiɣi. Nutefewɔla siwo ŋu wofo nu tsoe le Biblia me gɔ̃ hã lé blanui.—1 Samuel 1:6-8; Psalmo 35:14.
Le nɔnɔme aɖewo me la, ɖewohĩ ànya nu si tae yelé blanui ɖo, gake le nɔnɔme bubuwo me la anɔ eme be mànya o. Anna si xɔ fe 19 gblɔ be: “Menye nya sesẽ koe dzɔna ɖe ame dzi hafi woléa blanui o. Blanuiléle ate ŋu ava le nɔnɔme ɖe sia ɖe me, ne mèle kuxi aɖeke me tom o gɔ̃ hã. Màse egɔme o, gake edzɔna!”
Nu ka kee na nèlé blanui o, nu kae nàte ŋu awɔ, ne edze abe mènya nu si gbɔ wòtso gɔ̃ hã o ene? Te mɔnu siwo gbɔna la kpɔ:
Ƒo nu tso eŋu. Esi Hiob ɖo nɔnɔme sesẽwo me la, egblɔ be: “Mafo nu le nye luʋɔ fe vevesesewo me.”—Hiob 10:1.
Kellie: Gbɔdzɔe si mekpɔna ne mefo nu tso eŋu na ame bubu la mele gbɔgblɔ me o. Mlɔeba la, mesena le ɖokuinye me be ame aɖe nya nu si me tom mele. Le kpɔɖeŋunyagbɔgblɔ nu la, woate ŋu aɖiɖi ka nam ahahem do goe le blanuiléle fe ʋe globo ma me!
Ŋlɔ nu tso eŋu. Ne blanuiléle na mɔkpɔkpɔ bu ɖe wò le agbe me la, anyo be nàŋlɔ nu siwo va susu me na wò la ɖe pepa dzi. David ŋlɔ nu tso ale si wòlé blanui vevie la ŋu le psalmo siwo gbɔgbɔ ʋãe wòŋlɔ la me. (Psalmo 6:7) Ne èŋlɔ ale si nèsena le ɖokuiwò me da ɖi la, akpe ɖe ŋuwò nàlé “nunya vavã kple tamebubu me ɖe asi sesĩe.”—Lododowo 3:21.
Heather: Nye seselelãmewo ŋɔŋlɔ ɖi nana be megbugbɔ ɖoa nu siwo blanuiléle tsɔ do agba ɖe susu me nam la ɖe ɖoɖo nu. Ne àte ŋu aŋlɔ wò seselelãmewo ɖi ahagbugbɔ wo aɖo ɖe ɖoɖo nu le susu me la, ke blanuilélea makpe dziwò fũu o.
Do gbe ɖa tso eŋu. Biblia gblɔ be ne èdo gbe ɖa tso nu siwo le fu ɖem na wò ŋu la, ‘Mawu fe ŋutifafa, si foa susu ɖe sia ɖe ta la, adzɔ wò dzi kple wò tamesusuwo ŋu.’—Filipitɔwo 4:6, 7.
Esther: Menɔ agbagba dzem be manya nu si tae meléa blanui vevie ɖo la, gake nyemete ŋui o. Mebia Yehowa be wòakpe ɖe ŋunye manɔ dzidzɔ kpɔm. Ne naneke medzɔ o ko melé blanui la, etena ɖe dzinye vevie. Mlɔeba la, meva ɖu blanuiléle sia dzi. Mègabu vi si gbedodoɖa ɖena la nu tsɛ kura o!
Aɖaŋuɖoɖo: Srɔ̃ ale si nàdo gbe ɖa na Yehowa to ŋugbledede le Psalmo 139:23, 24 me nyawo ŋu me. Gblɔ wò dzimenyawo nɛ eye nàbiae be wòakpe ɖe ŋuwò nàde dzesi nu si nana nèléa blanui.
Tsɔ kpe ɖe eŋu la, nu xɔasiwo le Mawu fe Nya, Biblia me siwo akpe ɖe ŋuwò. Ne èna nya tuameɖo siwo le Biblia me la xɔ susu me na wò la, akpɔ ŋusẽ nyui ɖe wò seselelãme dzi.—Psalmo 1:1-3.
Ne blanuilélea xɔ zikpui ɖe gbɔwò
Afetɔvi aɖe si woyɔ be Ryan gblɔ be: “Mesena le ɖokuinye me be anyo nam be mayi edzi anɔ anyimlɔfe wu be mafɔ le aba dzi agadze ŋgɔ ŋkeke manyataleŋu bubu.” Blanuiléle si gbɔ ɖɔktawo ko ate ŋu akpɔ ye nɔ fu ɖem na Ryan, eye menye eya ɖeka koe le nɔnɔme sia me o. Numekukuwo ɖee fia be blanuiléle si nu sẽ alo esi nu mesẽ o ɖea fu na sɔhɛ ɖeka le ene ɖe sia ɖe me hafi wòva zua ame tsitsi.
Aleke nàwɔ anya be blanuiléledɔ lém ye le? Dzesi siwo nàkpɔ la dometɔ aɖewoe nye ne wò seselelãme alo nuwɔna trɔna zi ɖeka kpata, èɖea ɖokuiwò ɖe aga, ne nuwɔna ɖe sia ɖe kloe megale fu tsɔm le lã me na wò o, nu meganya le ɖuɖum na wò alo mègate ŋu le alɔ̃ dɔm o, èsena le ɖokuiwò me be yemele ɖeke me o alo èbua fɔ ɖokuiwò madzemadzee.
Nyatefee, seselelãme siawo dometɔ ɖeka alo esi wu nenema ɖe fu na mía dometɔ ɖe sia ɖe kloe kpɔ. Gake ne seselelãme sia nu gbe tsotso kwasiɖa geɖe la, ɖe manyo be nàfo nu tso eŋu na dziwòlawo be woakplɔ wò ayi kɔdzi ne woado wò kpɔ oa? Ðɔktawo ate ŋu ade dzesii nenye blanuiléledɔ lém nèle.
Ne blanuiléledɔ lém nèle la, mehiã be ŋu nakpe wò o. Esi wowɔ atike na ame siwo lé blanuiléledɔ sia tɔgbi la, wofe lã me sẽ, eye woanya kpɔ gbɔdzɔe si tɔgbi womegakpɔ kpɔ ɣeyiɣi didi aɖee nye ema o. Eɖanye blanuilélee na nèle sesem le ɖokuiwò me nenema alo nu bubu aɖee o, ɖo ŋku nya fakɔname siwo le Psalmo 34:19 la dzi. Afi ma gblɔ be: “Yehowa tsɔ ɖe ame siwo fe dzi gbã gudugudu la gbɔ, eye wòxɔna na ame siwo fe gbɔgbɔ wofo fu anyi.”


text:
Nyabiabia Siwo Tso Exlẽlawo Gbɔ
Nyabiabia Siwo Tso Exlẽlawo Gbɔ
Ðe wòasɔ be nyatefe Kristotɔ nayi kutefe alo srɔ̃kpefe le sɔlemexɔ mea?
Gomekpɔkpɔ le alakpasubɔsubɔ nuwɔna ɖesiaɖe fomevi me medzea Yehowa ŋu o eye ele be woatsrii. (Korintotɔwo II, 6:14-17; Nyaɖeɖefia 18:4) Kunuwɔwɔ le sɔlemexɔ me nye subɔsubɔ nuwɔna si ate ŋu alɔ mawunyagbɔgblɔ si doa nukpɔsusu siwo mesɔ ɖe Ŋɔŋlɔawo nu o, abe luʋɔ makumaku kple ame nyuiwo katã fe dzifo yiyi ene ɖe ŋgɔ la, ɖe eme. Ate ŋu alɔ nuwɔna siwo nye atitsoga fe dzesi wɔwɔ kpakple ɖekawɔwɔ kple nunɔla alo osɔfoa le gbedodoɖa me hã ɖe eme. Gbedodoɖa kple subɔsubɔkɔnu bubu siwo mewɔ ɖeka kple Biblia fe nufiafia o hã ate ŋu anye srɔ̃kpekpe si woawɔ le sɔlemexɔ me fe akpa aɖe. Ne Kristotɔ aɖe le fufofo aɖe si me tɔ ɖesiaɖe le gome kpɔm le alakpasubɔsubɔ fe nuwɔnawo me la, asesẽ nɛ be wòaɖu ŋusẽ si ɖekawɔwɔ kpli wo kpɔna ɖe ame dzi la dzi. Aleke susu manɔ eme o enye si be woaɖe mɔ nuwɔna mawo nakpɔ ŋusẽ ɖe ame dzi!
Ke ne Kristotɔ aɖe see le eɖokui me be ahiã kokoko be yeayi kutefe alo srɔ̃kpefe le sɔlemexɔ aɖe me ɖe? Le kpɔɖeŋu me, srɔ̃ŋutsu dzimaxɔsetɔ ate ŋu abia tso srɔ̃nyɔnu Kristotɔ si be wòanɔ wɔna sia tefe kpli ye. Ðe mate ŋu ayi kplii abe nutefekpɔla ko ene oa? Le bubudede srɔ̃ŋutsu dzimaxɔsetɔa fe didiwo ŋu ta la, srɔ̃nyɔnua ate ŋu atso nya me be yeayi kplii ahaɖoe kplikpaa be yemakpɔ gome le subɔsubɔkɔnu aɖeke me o. Le go bubu me la, ate ŋu atso nya me be yemayi o kple susu be nɔnɔmeawo fe nyafoɖeamenu le seselelãme gome nu ate ŋu ava sẽ na ye akpa si awɔe be wòayi dada ge le mawumegɔmeɖosewo dzi gɔ̃ hã. Eya ŋutɔ fe nyametsotso wòanye. Ðikeke mele eme o be, adi be yeavo le yefe dzi me, eye be yefe dzitsinya ŋuti nakɔ.—Timoteo I, 1:19.
Aleke kee wòɖale o, ade eyama dzi wu be wòaɖe nu me na srɔ̃ŋutsua be yefe dzitsinya maɖe mɔ na ye be yeakpɔ gome le subɔsubɔ nuwɔna aɖeke alo hadzidzi me alo abɔbɔ ta ne wole gbe dom ɖa o. Le numeɖeɖe si wòana nu la, srɔ̃ŋutsua akpɔe be ye srɔ̃nyɔnua kpɔkplɔ ɖe asi ate ŋu ahe nɔnɔme madeamedzi aɖewo vɛ na ye. Ate ŋu atiae be ye ɖeka yeayi le lɔlɔ̃ si le esi na srɔ̃a, bubu si wode srɔ̃nyɔnua fe dzixɔsewo ŋu, alo didi be yeafo asa na ŋukpeɖuɖu ɖesiaɖe ta. Gake ne srɔ̃ŋutsua te tɔ ɖe edzi be wòayi kpli ye la, ekema srɔ̃nyɔnua ate ŋu atiae be yeayi abe nutefekpɔla ko ene.
Nusi mele be míaŋlɔ be o enye ŋusẽ si gomekpɔkpɔ le wɔna aɖe me le subɔsubɔha aɖe fe takpexɔ me akpɔ ɖe haxɔsetɔwo dzi. Ðe wòate ŋu agblẽ nu le ame aɖewo fe dzitsinya ŋua? Ðe wòawɔe be tame si woɖo kplikpaa be yewoafo asa na trɔ̃subɔsubɔ me nagbɔdzɔa? Apostolo Paulo xlɔ̃ nu be: ‘Miaka ɖe nusiwo le vevie wu la dzi, ne mianye ame dzadzɛwo kple nuɖiaɖia manɔŋuitɔwo ɖe Kristo fe ŋkeke la ŋu.’—Filipitɔwo 1:10.
Ne fomea me tɔ kplikplikpli aɖe ŋue wɔnawo ku ɖo la, ɖewohĩ fometɔwo fe nyafoɖeamenu asesẽ wu. Aleke kee nyaa ɖale o, ele be Kristotɔ nada nɔnɔmeawo akpɔ nyuie le go ɖesiaɖe me. Le nɔnɔme aɖewo me la, eya ŋutɔ atso nya me be kuxi aɖeke mado mo ɖa ne yeyi kutefe alo srɔ̃kpefe le sɔlemexɔ me abe etefekpɔla ko ene o. Ke hã nɔnɔmeawo anɔ ale gbegbe be nusi wɔnaa wɔfe yiyi ate ŋu agblẽ le eya ŋutɔ fe dzitsinya alo ame bubuwo tɔ ŋu alolo sasasã wu vi siwo wòaɖe. Aleke kee nɔnɔmeawo ɖale o, ele be Kristotɔa nakpɔ egbɔ be nyametsotso si yeawɔ la magblẽ dzitsinya nyui si le ye si le Mawu kple amegbetɔwo gbɔ la dome o.


text: 14 Nyɔnu si dze nunya vavã la tua efe afe,+Ke nyɔnu tsibome tsɔa eya ŋutɔ fe asi gbãnɛ.2 Ame si fe mɔwo le dzɔdzɔe la vɔ̃a Yehowa,Ke ame si toa mɔ fitifitiwo* dzi la doa vloe.3 Bometsila fe nufofo dadatɔe le abe amefoti ene,Ke nunyalawo fe nuyiwo akpɔ wo ta.4 Ne nyiwo meli o la, lãto me nɔa dzadzɛ,Ke nyitsu fe ŋusẽe nana wokpɔa agblemenu geɖe.5 Ðasefo wɔnutefe mada alakpa o,Ke aʋatsoɖasefo ya daa alakpa ɣesiaɣi.+6 Fewuɖula dia nunya ʋuu doa kpoe,Gake sidzedze sua nugɔmesela ya si bɔbɔe.+7 Te ɖa le bometsila gbɔ,Elabena màkpɔ nunya aɖeke le efe nu me o.+8 Aɖaŋudzela fe nunyae nana wòsea mɔ si dzi wòle la gɔme,Ke bometsilawo fe movidzɔdzɔ blea wo.*+9 Bometsilawo tsɔa wofe fɔɖiɖi* wɔa nukonyae,+Ke nu dzɔdzɔe wɔlawo lɔ̃na ɖe ame nɔewo dome dzadzraɖo dzi.*10 Ame fe dzi nya eya ŋutɔ fe vevesese,*Eye ame bubu aɖeke mate ŋu ama efe dzidzɔ kplii o.11 Ame vɔ̃ɖiwo fe afe atsrɔ̃ gbidii,+Ke nu dzɔdzɔe wɔlawo fe agbadɔ ali ke ɖaa.12 Ame aɖewo fe mɔ dzɔ le woawo ŋutɔ ŋkume,+Ke efe nuwuwu nye ku fe mɔ.+13 Ne veve le ame fe dzi me hã, wotoa egbɔ koa nu,Eye dzidzɔ tea ŋu wua enu ɖe nuxaxa me.14 Ame si fe dzi tra mɔ akpɔ efe nuwɔnawo me tsonu,+Ke woaɖo etefe na ame nyui hã ɖe efe nuwɔnawo nu.+15 Ðekemanyala* xɔa nya sia nya dzi sena,Ke aɖaŋudzela léa ŋku ɖe efe afɔɖeɖewo katã ŋu.+16 Nunyala ɖɔa ŋu ɖo, eye wòfoa asa na vɔ̃,Ke bometsila tsia dzi,* eye wòkana ɖe eɖokui dzi.17 Ame si doa dziku kabakaba la wɔa bometsinu,+Ke woléa fu ame si bua nuwo ŋu nyuie.*18 Ðekemanyala* fe domenyinue nye bometsitsi,Ke woɖɔa sidzedze na aɖaŋudzelawo abe kuku ene.+19 Ame vlowo abɔbɔ ɖe ame nyuiwo ŋkume,Eye nenemae ame vɔ̃ɖiwo hã awɔ le ame dzɔdzɔewo fe agbowo nu.20 Ame dahe haviwo ke hã léa fui,+Gake xɔlɔ̃ bɔ ɖe kesinɔtɔ si.+21 Ame si doa vlo ehavi la le nu vɔ̃ wɔm,Ke dzidzɔtɔe nye ame si vea ame tsɛwo nu.+22 Ðe ame siwo ɖoa vɔ̃ ɖe tame la metraa mɔ oa?Ke wotsɔa amenuveve kple nutefewɔwɔ ɖoa etefe na ame siwo ɖoa nyui ɖe tame.+23 Kutrikuku ɖe dɔwɔwɔ ŋu hea viɖe vanɛ,Ke nu kpoloe fofo ɖeɖe la, ɖeko wònaa wodaa ahe.+24 Nunyalawo fe fiakukue nye wofe kesinɔnu;Ke bometsilawo fe movidzɔdzɔe nana wogatsia bome ɖe edzi.+25 Ðasefo nyatefetɔ xɔa ame* ɖe agbe,Ke aʋatsoɖasefo daa alakpa ɣesiaɣi.26 Kakaɖedzi sẽŋu le Yehowa vɔvɔ̃ me,+Eye sitsofe wòanye na viawo.+27 Yehowa vɔvɔ̃ nye agbevudo,Enana wofoa asa na ku fe mɔ̃tetrewo.28 Fia fe atsyɔ̃ le dukɔ fe agbɔsɔsɔ me,+Ke ne teviwo mele dziɖula si o la, edome gblẽna.29 Ame si medoa dziku kabakaba o la, nugɔmesese bɔ ɖe esi,+Ke ame si megbɔa dzi ɖi o la ɖea efe bometsitsi fiana.+30 Dzi fatu naa agbe ametia,*Ke ŋuʋaʋã nye ŋuɖui le fuwo me.+31 Ame si le ame tsɛ tafam la doa vlo Ewɔla,+Ke ame si vea ame dahe nu la dea bubu Eŋu.+32 Ame vɔ̃ɖi fe vɔ̃wɔwɔ atutui afu anyi,Ke ame dzɔdzɔe akpɔ sitsofe le efe fɔmaɖimaɖi me.+33 Nunya tso afe ɖe nugɔmesela fe dzi me,+Ke bometsila doa boblo etɔ.34 Dzɔdzɔenyenye doa dukɔ ɖe dzi,+Ke nu vɔ̃ dea ŋukpe mo na dukɔwo.35 Subɔvi si wɔa nu le nunya me la fe nue dzea fia ŋu,+Ke edoa dziku ɖe esi wɔa ŋukpenanu ŋu.+


text: 17 Eye Filistitɔwo+ fo wofe aʋakɔwo* nu fu be yewoawɔ aʋa. Wofo fu ɖe Yuda du, si nye Soko+ la me, eye wova fu asaɖa anyi ɖe Soko kple Azeka+ dome le Efes-Damim.+2 Saul kple Israel ŋutsuwo hã fo fu heva fu asaɖa anyi ɖe Ela Bali+ la me, eye woho le aʋalɔgowo me yi aʋa kpe ge kple Filistitɔwo.3 Filistitɔwo le to la fe akpa ɖeka, eye Israel-viwo hã le to la fe akpa kemɛ, eye bali la tso wo dome.4 Eye aʋakalẽtɔ aɖe do go tso Filistitɔwo fe asaɖa la me; eŋkɔe nye Goliat,+ etso Gat,+ eye wòkɔ abɔklugui ade kple asi ɖeka.*5 Eɖɔ akɔbligakuku, eye wòdo gawu si le abe tɔmelãtsro ene. Efe gawu+ la fe kpekpeme le akɔbli sekel akpe atɔ̃.*6 Edo akɔblikpoxɔnuwo ɖe efe akpaligbe, eye wòkpla akɔbliŋutrɔ+ aɖe ɖe dzime.7 Efe akplɔti le abe avɔlɔ̃lawo fe agbabɔ+ ene, eye akplɔ si le enu la fe kpekpeme nye gayibɔ sekel alafa ade;* eye efe akpoxɔnutsɔla dze eŋgɔ.8 Eye wòtɔ hedo ɣli ɖo ɖe Israel fe aʋalɔgoawo+ be: “Nu ka tae mieho heva dze aʋa ɖi? Alo menye Filistitɔe menye, eye miawo mienye Saul fe subɔviwo oa? Mitia ŋutsu ɖeka, ne wòava kpe kplim.9 Ne ete ŋu wɔ aʋa kplim, eye wòwum la, ekema míazu miafe subɔviwo. Ke ne mede enu hewui la, ekema miawo hã miazu subɔviwo na mí asubɔ mí.”10 Eye Filistitɔ la gagblɔ be: “Meɖe alɔme le* Israel fe aʋalɔgowo+ ŋu egbea. Miɖe ŋutsu ɖeka nam, ne nye kplii míawɔ aʋa!”11 Esi Saul kple Israel blibo la se Filistitɔ la fe nya siawo la, ŋɔdzi lé wo, eye wovɔ̃ ŋutɔ.12 Ke David nye Efratatɔ,+ si tso Betlehem+ le Yuda, si ŋkɔe nye Isai+ la, fe vi. Viŋutsu enyi+ le Isai si, eye le Saul ŋɔli la, enye amegãɖeɖi.13 Isai vi tsitsi etɔ̃awo kplɔ Saul ɖo yi aʋa la.+ Via etɔ̃ siwo yi aʋa la fe ŋkɔwoe nye Eliab,+ si nye ŋgɔgbevi la, eveliae nye Abinadab,+ eye etɔ̃liae nye Sama.+14 David ye nye ɖevitɔ,+ eye tsitsitɔ etɔ̃awo dze Saul yome.15 Ke David dzona le Saul gbɔ yina ɖakplɔa fofoa fe alẽwo+ le Betlehem gatrɔna gbɔna.16 Ke Filistitɔ la vana ŋdi kple fiẽ va tɔna ɖi, ŋkeke blaene sɔŋ.17 Eye Isai gblɔ na via David be: “Meɖe kuku, netsɔ nàtsɔ nuku tɔtɔe efa* ɖeka sia kple abolo ewo siawo yi na fowòwo le asaɖa la me.18 Eye nàtsɔ notsi babla* ewo siawo ayi na aʋakplɔla si le ame akpe ɖeka nu la; azɔ hã, nàbia nɔviwòwo fe fɔfɔme ta se, eye nàxɔ gbe tso wo gbɔ vɛ nam.”19 Woawo kple Saul kpakple Israel ŋutsu bubuawo katã le Ela Bali+ la me be yewoawɔ aʋa kple Filistitɔwo.+20 Ale David fɔ ŋdi kanya hegblẽ alẽawo ɖe ame aɖe gbɔ; eye wòdo agba hedze mɔ abe ale si tututu Isai de se nɛ ene. Esi wòva ɖo asaɖaa me la, aʋakɔawo do yina aʋakpefea, eye wodo aʋaɣli.21 Israel kple Filistitɔwo dze aʋa, eye aʋalɔgo dze ŋgɔ aʋalɔgo.22 Enumake David dro agba la da ɖe agbadzikpɔla la gbɔ hefu du yi aʋakpefea. Esi wòɖo la, ebia nɔviawo fe fɔfɔme ta se.+23 Esi wòle nu fom kpli wo la, Filistitɔwo fe aʋakalẽtɔ si ŋkɔe nye Goliat,+ tso Gat, lae nye ema do. Etso Filistitɔwo fe aʋalɔgowo dome gbɔna, eye wògblɔ nya siwo wògblɔna tsã la+ David se.24 Esi Israel ŋutsuwo katã kpɔ ŋutsua la, wovɔ̃ ŋutɔ eye wosi le enu.+25 Eye Israel ŋutsuwo gblɔ be: “Miekpɔ ŋutsu ma si do gbɔnaa? Alɔme ɖe gee wògbɔna le Israel ŋu.+ Ame si awui la, fia la ana kesinɔnu geɖee, atsɔ eya ŋutɔ vianyɔnu nɛ,+ eye fofoa fe afe magadzɔ nu alo awɔ dudɔ le Israel o.”26 Eye David bia ŋutsu siwo tɔ ɖe egbɔ la be: “Nu kae woawɔ na ame si awu Filistitɔ ma ahaɖe vlododo ɖa le Israel dzi? Elabena ame kae Filistitɔ aʋamatsomatsotɔ sia nye, be wòanɔ alɔme ɖem le Mawu gbagbe+ la fe aʋalɔgowo ŋu?”27 Eye ŋutsuawo gblɔ nya mawo ke, si wogblɔ tsã la nɛ be: “Ale kple ale woawɔ na ame si awui la.”28 Esi nɔvia tsitsitɔ Eliab+ see wònɔ nu fom kple ŋutsuawo la, dzi ku Eliab ɖe David ŋu vevie eye wògblɔ be: “Nu ka wɔ gee nèva? Eye ame ka gbɔe nègblẽ alẽ ʋɛ mawo ɖo le gbea dzi?+ Menya be ɖe nètsona le ɖokuiwò si wɔa nu, eye susu vlo le dzi me na wò; aʋa tefe kpɔ gee nèva.”29 David ɖo eŋu be: “Nu ka mehewɔ fifia? Menye nya ko mebia oa?”30 Eye wòtrɔ ɖa le eŋu te ɖe ame bubu ŋu gabia nya mawo ke,+ eye ameawo gaɖo eŋu nɛ abe tsã ene.+31 Wose nya siwo David gblɔ la, eye woyi ɖagblɔe na Saul. Eya ta ena wokplɔe vɛ.32 Eye David gblɔ na Saul be: “Dzika megatso ame aɖeke fo o. Wò subɔvi ayi aɖawɔ aʋa kple Filistitɔ ma.”+33 Ke Saul gblɔ na David be: “Màte ŋu ayi aɖawɔ aʋa kple Filistitɔ ma o, elabena ɖevi ko nènye,+ ke eya la, aʋawɔla* wònye tso efe ɖekakpui me ke.”34 Eye David gblɔ na Saul be: “Wò subɔvi nɔ fofoa fe alẽhawo kplɔm eye dzata+ aɖe va lé alẽ ɖeka le lãha la dome, ɣebubuɣi sisiblisi aɖe hã va lé alẽ ɖeka.35 Ale meti wo yome, eye mefo wo fu anyi heɖee le wofe nu me. Esi dzata la tso ɖe ŋunye la, melé efe kɔdza,* eye mefoe fu anyi hewui.36 Wò subɔvi fo dzata kple sisiblisi la siaa fu anyi, eye anɔ na Filistitɔ aʋamatsomatsotɔ sia hã abe wo dometɔ ɖeka ene, elabena eɖe alɔme le Mawu gbagbe la fe aʋalɔgowo ŋu.”+37 Eye David gblɔ kpee be: “Yehowa, ame si ɖem tso dzata kple sisiblisi fe fewo me la, aɖem tso Filistitɔ+ sia si me.” Eya ta Saul gblɔ na David be: “Heyi, eye Yehowa nenɔ kpli wò.”38 Eye Saul do efe awuwo na David, eɖɔ akɔbligakuku ɖe ta nɛ, eye wòdo gawu nɛ.39 Eye David ta efe yi ɖe awuawo dzi, eye wòdze agbagba be yeaɖe zɔ, gake mete ŋui o, elabena medo wo kpɔ o. David gblɔ na Saul be: “Nyemate ŋu anɔ nu siawo me ayi o, elabena nyemedo wo kpɔ o.” Eya ta David ɖe wo ɖi.40 Etsɔ efe lãkplɔti ɖe asi, edi kpe zɔzrɔ̃e atɔ̃ le tɔʋu la me tsɔ de efe alẽkplɔlawo fe akplo la me, efe akafo+ la le esi eye wòzɔ ɖe Filistitɔ la dzi.41 Eye Filistitɔ la le tetem ɖe David ŋu hele egogom, eye efe akpoxɔnutsɔla dze eŋgɔ.42 Esi Filistitɔ la fɔ kɔ dzi kpɔ David la, edo vloe, elabena ɖevi ko wònye, ebiã, eye wòdze ɖeka.+43 Eya ta Filistitɔ la bia David be: “Avue+ menye hafi nètsɔ kpowo gbɔna gbɔnyea?” Eye Filistitɔ la yɔ efe mawuwo tsɔ fo fi de David.44 Filistitɔ la gblɔ na David be: “Wò ya te va gbɔnye ko, eye matsɔ wò lã ana dzifoxewo kple gbemelãwo.”45 David ɖo eŋu na Filistitɔ la be: “Wò ya ètsɔ yi, akplɔ kple aŋutrɔ+ gbɔna gbɔnye, ke nye ya megbɔna gbɔwò le aʋakɔwo fe Yehowa,+ Israel fe aʋalɔgowo fe Mawu, si ŋu nèɖe alɔme le la, fe ŋkɔ me.+46 Yehowa atsɔ wò ade asi nam egbea,+ eye mawu wò ahatso ta le nuwò; eye matsɔ Filistitɔwo fe aʋakɔ la fe kukuawo ana dzifoxewo kple gbemelãwo egbea; eye anyigbadzitɔwo katã anyae be Mawu aɖe le Israel.+47 Eye ame siwo katã fo fu ɖe afi sia* adze sii be menye yi alo akplɔ ye Yehowa tsɔna xɔna na ame o,+ elabena Yehowa tɔe nye aʋa la,+ eye eyae atsɔ mi katã ade asi na mí.”+48 Eye Filistitɔ la zɔ ɖe David dzi, David wɔ kaba fu du ɖo ta aʋakpefea, be yeakpe kple Filistitɔ la.49 David fo asi ɖe efe akploa me ɖe kpe ɖeka hedae kple efe akafo wòyi ɖalɔ Filistitɔ la fe ŋgonu. Kpe la ŋɔ efe ŋgonu yi eme, eye wòmu tsyɔ mo anyi.+50 Ale David tsɔ akafo kple kpe ɖeka ɖu Filistitɔ la dzi; efo Filistitɔ la fu anyi hewui; togbɔ be yi menɔ David si o hã.+51 David fu du yi ɖatɔ ɖe Filistitɔ la dzi. Eye wòɖe Filistitɔ la fe yi+ le aku me, tso ta le enu. Esi Filistitɔwo kpɔ be yewofe aʋakalẽtɔa ku la, wosi.+52 Enumake Israel kple Yuda ŋutsuwo ho kple ɣli heti Filistitɔwo yome tso bali+ la me va ɖo keke Ekron+ fe agbowo nu ke, eye Filistitɔ siwo wowu la kaka ɖe mɔa dzi tso Saarayim+ va se ɖe Gat kple Ekron ke.53 Esi Israel-viwo trɔ le Filistitɔwo yome la, wova ha Filistitɔwo fe asaɖawo.54 Eye David tsɔ Filistitɔ la fe ta va Yerusalem, ke etsɔ Filistitɔ la fe aʋawɔnuawo da ɖe efe agbadɔ me.+55 Esi Saul kpɔ David wòyina Filistitɔa kpe ge la, ebia aʋafia Abner+ be: “Abner, ame ka fe vie ɖevi la nye?”+ Abner ɖo eŋu be: “Oo fia, metà wò agbe,* nyemenyae o!”56 Fia la gblɔ be: “Yi ɖabia ame si fe vi ɖekakpuia nye ta se.”57 Eya ta esi David wu Filistitɔ la vɔ hetrɔ gbɔ ko la, Abner kplɔe yi Saul ŋkume, eye Filistitɔ+ la fe ta le esi.58 Eye Saul biae be: “Ðekakpui, ame ka fe vie nènye?” David ɖo eŋu be: “Wò subɔvi Betlehemtɔ+ Isai+ fe vie menye.”


text:
SƆHƐWO BIANA BE
Aleke Mawɔ Aɖu Nu Siwo Me Nunyiame Le?
Anɔ eme be ènya be ne yemeɖu nu siwo me nunyiame le o la, ate ŋu agblẽ nu le wò lãmesẽ ŋu. Zi geɖe la, ame siwo mele lãmesẽ me le wofe sɔhɛme o la meva nɔa lãmesẽ me le wofe tsitsime hã o, eya ta ade dziwò wu ne èsrɔ̃ ale si nànɔ nu ɖum nyuie fifia.
Nu kae nye nuɖuɖu si me nunyiame le?
Biblia gblɔ na mí be ‘míada asɔ le nuwɔna me,’ eye esia bia be míada asɔ le míafe nuɖuɖu me hã. (1 Timoteo 3:11) Ne esia le susu me na mí la, ke anyo be míanya be . . .
Nuɖuɖu si me nunyiame le nye esi me nuɖuɖu fe hatsotsoawo katã le. Nuɖuɖu fe hatsotso atɔ̃awoe nye nu siwo me nyinotsi le, nuɖuɖu siwo me protein le, atikutsetsewo, amagbewo kple nukuwo. Ame aɖewo ɖea nuɖuɖu fe hatsotsoawo dometɔ ɖeka alo eve aɖewo ɖa le wofe nuɖuɖu me, elabe wosusui be esia awɔe be yewoaɖe yewofe lolome dzi akpɔtɔ. Gake esia wɔwɔ ate ŋu ana nàte nunyiame vevi siwo wò ŋutilã hiã lae.
Te mɔnu sia kpɔ: Ku nu me alo bia gbe wò ɖɔkta be nànya nu si tae wònyo be nàɖu nuɖuɖu fe hatsotso vovovoawo. Le kpɔɖeŋu me:
Nunyiame siwo míekpɔna tso nuɖuɖuwo abe bli kple agbeli ene me (Carbohydrates alo hydrates de carbone) ate ŋu ado ŋusẽ wò ŋutilã. Nuɖuɖu siwo me protein le ate ŋu akpe ɖe wò ŋutilã ŋu wòakpe akɔ kple dɔlékuiwo eye wòaɖɔ ŋutilãa ɖo. Ami aɖewo ɖuɖu le agbɔsɔsɔ nyuitɔ me ate ŋu awɔe be màxɔ dzidɔ kaba o eye wòana ŋusẽ nanɔ ŋuwò.
“Medzea agbagba be mana nu siwo le nuɖuɖu fe hatsotsoawo katã me la fe ɖe nanɔ nye nuɖuɖu me le agbɔsɔsɔ nyuitɔ me. Azɔ hã, nyemekpɔe be egblẽ be maɖu vemevivinu alo ɖaflee aɖe zi ɖeka ya teti ɣeaɖewoɣi o. Gake menye emawo ɖeɖe koe wòle be ame nanɔ ɖuɖum o. Anyo be míada asɔ ɣesiaɣi.”—Brenda.
Nu siwo me nunyiame le ɖuɖu bia be ame nada asɔ. Esia fia be nàfo asa na nu sue aɖe ko ɖuɖu alo nuɖuɖu zã zi ɖeka, eye be nàgate nuɖuɖu aɖe si doa dzidzɔ na wò la ɖokuiwò keŋkeŋ o.
Te esia kpɔ: Le ɣleti ɖeka me la, lé ŋku ɖe nu siwo nèɖuna ŋu. Zi nenie nèwɔ nu siwo ŋu míefo nu tsoe fifia be nàfo asa na la dometɔ ɖeka? Asitɔtrɔ kawoe nàte ŋu awɔ be nànɔ nu siwo me nunyiame le ɖum?
“Tsã la, meɖua nu siwo me ŋutilãnyinu (calories) le fũu la zã zi ɖeka eye ɣebubuɣiwo la, meɖua nu siwo me ŋutilãnyinu mele tututu o. Mlɔeba, metso nya me be nyemagatsi dzi ɖe ŋutilãnyinu fe agbɔsɔsɔ si le nye nuɖuɖu me ŋu o, maɖɔ ŋu ɖo be nyemagaɖu nu tsu o, eye matɔ te nu si ɖum mele ne menya ɖi fo ko. Exɔ ɣeyiɣi, gake fifia meɖua nu siwo me nunyiame le le agbɔsɔsɔ nyuitɔ me.”—Hailey.
Aleke mawɔ anɔ nuɖuɖu siwo me nunyiame le la ɖum?
Wɔ ɖoɖo ɖe nu si nàɖu ŋu do ŋgɔ. Biblia gblɔ be: “Veviedola fe ɖoɖowo hea dzidzedzekpɔkpɔ vanɛ.” (Lododowo 21:5) Hafi nu siwo me nunyiame le ɖuɖu nama mí la, ele be míawɔ ɖoɖo nyui ɖe nu siwo míanɔ ɖuɖum ŋu.
“Ebia ɖoɖowɔwɔ be nàɖu siwo me nunyiame le, eye zi geɖe la, ehiã be wò ŋutɔ nàɖae le afe me. Togbɔ be ema wɔwɔ mele bɔbɔe o hã la, mlɔeba eɖea vi wu, eye ate ŋu aɖe ga si nàzã dzi akpɔtɔ.”—Thomas.
Ðu nu siwo me nunyiame le ɖe esiwo me nunyiame mele o la tefe. Biblia gblɔ be: “Lé nunya vavãtɔ me ɖe asi.” (Lododowo 3:21) Nunya vavãtɔ akpe ɖe ŋuwò be nàbu mɔ siwo dzi nàto aɖu nu siwo me nunyiame le ŋu eye nànɔ nu siwo aɖe vi na wò la ɖum.
“Medzea agbagba be maɖu nu siwo me nunyiame le ɖe esiwo me nunyiame mele o tefe zi ɖeka gbe sia gbe. Le kpɔɖeŋu me, le esi tefe be maɖu kpetike la, meɖua apple (pomme) boŋ. Kaka makpɔa, meva nɔ nu siwo me nunyiame le la ɖum geɖe wu!”—Kia.
Mègatsi dzi fũu akpa o. Biblia gblɔ be: ‘Ðu wò abolo kple dzidzɔ.’ (Nyagblɔla 9:7) Be nàɖu nu siwo me nunyiame le mefia be màse vivi na wò nuɖuɖu o, eye mefia hã be nàtsi dzi ɖe nu sia nu si nàɖu la ŋu o. Ne ehiã be nàɖe wò lolome dzi akpɔtɔ gɔ̃ hã la, ɖo ŋku edzi be wò taɖodzinue nye be nànɔ lamesẽ me. Mègatsi dzi fũu akpa ɖe nu siwo nèdina tso ɖokuiwò si la ŋu o.
“Nyitsɔ laa la, medze agbagba be maɖi ku vie gake le esia wɔwɔ me la, nyemewɔ dɔfu ɖokuinye alo te nuɖuɖu aɖewo ɖokuinye o, eye nyemebua fɔ ɖokuinye ne meɖu vemevivinu aɖe hã o. Melɔ̃ ɖe edzi be esia wɔwɔ manɔ bɔbɔe nam o eye be ehiã be mawɔ asitɔtrɔwo le nu siwo meɖuna ŋu gbe sia gbe.”—Melanie.


text:
Ŋutifafa Kafukafu Ðe Aʋawɔwɔ Tefe
Ŋutifafa Kafukafu Ðe Aʋawɔwɔ Tefe
ABE ALESI DOROTHY HORLE GBLƆE ENE
Wodzim ɖe Italy Katolikotɔwo fe fome aɖe me le fe 1919 me le Wilmington, Delaware, U.S.A. Dzinyelawo medea sɔleme gbeɖe o, gake wonaa mía kple nɔvinyenyɔnu eveawo dena. Gbedoxɔ gãawo kple atsyã si wotsɔ tu woe, wofe kpememewo, kple atsyɔ̃ɖoɖo wɔ dɔ ɖe dzinye ŋutɔ.
ESI feawo va nɔ yiyim la, nyemegava doa vivi ɖe Katolikotɔnyenye ŋu o. Sɔlemeha la mefoa nu tso Biblia ŋu o, evɔ fofonye ya dea bubu eŋu hexlẽnɛ edziedzi. Alesi sɔlemeha la fe nyadzɔdzɔgbalẽwo yɔa nunalawo fe ŋkɔ kple ga home si amewo na la medze ŋunye kura o. Amewo hã nɔ nu fom tso nunɔlawo fe nu madzegadziwo wɔwɔ ŋu. Kaka maxɔ fe 15 la, nyemeganɔ Katoliko-ha la me o. Esia na mekpɔ ɣeɣiɣi geɖe tsɔ xɔ hehe le nutata me.
Metsɔ Nutata Wɔ Agbemedɔe
Le fe 1940 me, esime mexɔ fe 21 la, William Horle si nye ɖekakpui si lɔ̃a nusianu si ku ɖe asrafonya ŋu—yameʋuwo, asrafowo, tuwo, meliwo—tata la ɖem mezu srɔ̃a. Bill kpɔ dzidzɔ be menye nutala, eye efle aŋɔ hamehame si nutalawo zãna nam zi gbãtɔ. Medze egɔme nɔ nutala bibiwo fe aɖaŋuwo srɔ̃m.
Le míafe srɔ̃ɖeɖe fe eve megbe la, Bill zãa tsumikpe wɔa asrafonu suesuewo tsɔ ɖea modzakae. Asrafowo fe kpememe si nye fefenuwoe wòwɔnaa? Kura o! Edina be yeawɔ nu wòanye nutata akuaku. Nutala bubuwo zã aŋe, ati, alo nusiwo wofana ɖe nuwo ŋu, gake tsumikpe hã sɔ nyuie le esi Bill xɔ hehe le mɔ̃zazã me ta.
Ewɔa nane fe nɔnɔme kple nusi me wòakɔe ɖo, eye wòlóloa tsumikpe tsɔ kɔna ɖe eme. Le ɣeyiɣi aɖe megbe la, eva bi ɖe nusi me wòakɔ nuawo ɖo kpekpe, tsumikpe tsɔtsɔ tre nui, nusi wòkɔ la ŋu lili, kple eŋu zɔzrɔ̃ me. Emegbe eɖe asi le pauɖa aɖe si wozãna tsɔ mea nui ŋu va nɔ nusi wotsɔ kpaa aɖui zãm. Esia na wòte ŋu wɔa nuwo wònya kpɔna wu.
Ne eme nu ɖesiaɖe vɔ la, nye dɔ wònye be mawu eŋu dɔ mamlɛawo nu. Míewɔ numekuku geɖe heke ɖe asrafowu xoxowo ŋuti nuŋɔŋlɔwo ŋu—míeke ɖe wofe awunugbuiwo, ka gbigbiwo, ɖofedzesiwo, kple amadedewo gɔ̃ hã ŋu.
Mezãa nusuekpɔmɔ̃ tsɔ sia ami kple aŋɔ siwo ŋu wotrɔ asi le be woalé ɖe ga ŋuti la ɖe numemeawo ŋu. Esia na míafe numemeawo dzena nu ŋutɔŋutɔe. Míeme nɔnɔme geɖe le míafe xɔtexɔ sue si le Philadelphia, Pennsylvania, la me, eye nuawo fe ɖewoe nye Amerika India tɔwo, Dukɔmeviʋa la fe asrafowo, United States Ƒudziʋawɔmeliwo, Napoleon fe sɔwo kple wo dolawo, blema Egipte-srafomegãwo, Algeria-srafohehexɔlawo kple bubuawo!
Emegbe Bill xɔ du tso United States Ƒudzisrafoha gbɔ be wòawɔ fudzisrafo sɔdola gbãtɔsiwo wodɔ ɖe dɔgbe le Peking (si nye Beijing fifia) si le China, do ŋgɔ na fe 1939 la fe nɔnɔme. Míelé fɔ ɖe dɔ sia ŋu wɔ, eye le fe 1954 me la, míetsɔe yi Smithson Nusrɔ̃fe si le Washington, D.C. Ƒe aɖewo megbe la, Dukplɔla Lyndon Johnson bia nenye be woate ŋu atsɔ numeme la ayi United States Dukplɔalanɔfea. Míelɔ̃ wotsɔe yii.
Míedzraa míafe numemewo gbeɖe o, gake Bill tsɔ alafa geɖe na amewo. Wofo nu tsɔ kafu mí le asrafowo fe nɔnɔmetatagbalẽ geɖe me. Woɖe míafe dɔ fia le Xexeame Katã fe Adzɔnuɖefiafe le Flushing Meadow si le Queens-nutome, New York, le fe 1965 me. Blemanudzraɖofewo biana be míana míafe nɔnɔmewɔwɔwo yewo. Bruce Catton si nye United States Dukɔmeviʋa Ŋutinyaŋlɔla la ta míafe nɔnɔmetatawo kple numemewo ɖe efe agbalẽwo me.
Meva Nɔ Nya Geɖe Biam le Agbe Ŋu
Gake kaka maxɔ fe 40 la, nuwo va nɔ tɔtrɔm. Meva nɔ Mawu ŋu bum. Le Kristmas-ŋkeke aɖe dzi la, dzo fia ɖevi atɔ̃ siwo nye Katolikotɔwo woku le afe aɖe me esime wo dzilawo nɔ sɔleme. Mebia ɖokuinye be, ‘Nukata Mawu aɖe mɔ nusia tɔgbe nadzɔ le efe dzigbe?’ Mekpɔ agbalẽ aɖe si fo nu tso ŋutasẽnu siwo wowɔ le Yudatɔwo fe Tsɔtsrɔ̃ Gã la me ŋu. Nusiawo kple xexemenudzɔdzɔ dziŋɔ bubuwo na mebia be, ‘Afikae Mawu le? Mawu mele nusi wòle be wòawɔ la wɔm o!’
Le nusi mesrɔ̃ tso kpɔɖeŋu si fofonye ɖo me le nye ɖevime ta la, mebui be nya siawo fe ŋuɖoɖo anɔ Biblia me. Eyata meyi Katoliko nunɔlanɔfe aɖe si gogo míafe afeme le Philadelphia eye mewɔ ɖoɖo be nunɔlaa nadzro Biblia me kplim. Melala ʋuu, gake medo va o. Mede nunɔlanɔfea kwasiɖa ɖesiaɖe hena kwasiɖa ene gake nyemewɔ numedzodzro kple nunɔla la zi ɖeka pɛ gɔ̃ hã o.
Fiẽ aɖe me, esi metsi dzodzodzoe helé blanui la, mefɔ mo dzi hedo gbe ɖa be: “Nyemenya amesi nènye ya o. Nyemenya sɔlemeha ka me hãe nèle o, gake menya be èli. Taflatse na manya wò!” Ɣeyiɣi kpui aɖe megbe la, Yehowa Ðasefowo va nye agbo nu.
Ɣeaɖewoɣi mekpɔa Ðasefowo wotɔa wofe ʋuwo ɖi, woɖina le ʋua me, eye woyia ʋɔtru vovovowo nu. Togbɔ be nyemenya naneke tso woa ŋutɔwo loo alo nusita woyia amewo gbɔ ŋu o hã, mebua dɔ si wowɔna ŋu.
Esime Ðasefowo va gbɔnye gbemagbe le fe 1961 me la, melé blanui elabena nyemenɔ ta kpɔm na nye Mawu didi la o. Esi menɔ nye afea fe agbo gã ŋu tutum la, nyɔnu aɖe si wɔ ame tsitsi vie si ŋkɔe nye Marge Brion lia atrakpuia le xɔxɔnua hedo gbe nam. Nyemetrɔ kpɔe gbã o. Gake esi wòfo nu tso alesi woatrɔ anyigba wòazu paradiso dzeani aɖe ŋui la, melé to ɖe nya sia nya si wògblɔ ŋu. Mlɔeba ebiam be, “Èle nya la sema?”
Megbugbɔ nya sia nya si wògblɔ la gblɔ, tsɔ kpe ɖe mawunyakpukpui si me nyawo wòyɔ, si Yesaya 55:11 ŋu. Azɔ metrɔ ɖe eŋu, melé efe alɔnu, eye megblɔ be, “Na míayi xɔ me!” Etsɔ Biblia gbãtɔ si su asinye kpɔ kple nusrɔ̃gbalẽ si nye Tso Paradiso si Bu me Yi Paradiso si Wogakpɔ Me la nam. Egblɔ nam hã be yeava míanɔ Biblia me dzrom edziedzi—si nye nusɔsrɔ̃ si tɔgbe tututu mekpɔ mɔ be Katoliko-ha la awɔ kplim.nye
Míafe nusɔsrɔ̃ zi eve kwasiɖa ɖeka wɔe be mewɔ ŋgɔyiyi kabakaba le nye Biblia sɔsrɔ̃ me. Le ɣeyiɣi kpui aɖe megbe la, edze fã be mekpɔ nyatefea. Mawu fe ŋkɔ, Yehowa, nyanya wɔ dɔ ɖe dzinye vevie. (Psalmo 83:19) Kpɔe ɖa le susu me—Mawu siae medi be manya tso ɖevime ke! Meva srɔ̃e hã be Via, Yesu Kristo, menye mawuɖekaetɔ̃ ɣaɣla aɖeke fe akpa aɖe o. (Yohanes 14:28) Etefe medidi o, meva nɔ Kristotɔwo fe kpekpe siwo Yehowa Ðasefowo wɔna dem eye edzrom be mava zu amesi ɖea gbefã Biblia me gbedasia ɣeyiɣiawo katã.
Tiatia Vevi Aɖewo Wɔwɔ
Azɔ medze ŋgɔ dodokpɔ gãtɔ kekeake. Ðe maɖe asi le nutafe si William kple Dorothy Horle ɖo la ŋua? Aleke mawɔ asubɔ ŋutifafa Mawu la kple Via, Ŋutifafafia la, esime megale aʋawɔwɔ kafum le nutata me? (Yesaya 9:5) Ðe Yehowa medo ŋugbe be ‘yeatsi aʋawɔwɔwo nu vaseɖe anyigba fe mlɔenu ke oa”? (Psalmo 46:10) Eyata nukata maganɔ nusi Mawu ahe va nuwuwui la wɔm? Eye ɖe Yesaya megblɔe ɖi be Mawu fe amewo ‘atsɔ wofe yiwo atu kodziwoe’ eye womagasrɔ̃ aʋawɔwɔ azɔ oa? (Yesaya 2:4) Mebu tame hedo gbe ɖa vevie ɣeyiɣi didi aɖe. Metso nya me azɔ be: “Nyemagate ŋu ata wo azɔ o!” Le April 25, 1964, dzi la, metsɔ nyɔnyrɔxɔxɔ ɖe tsi me wɔ nye adzɔgbeɖeɖe na Yehowa Mawu fe kpɔɖeŋui.
Bill gblɔnɛ zi geɖe be evena ye ŋutɔ be ku ava klã mía dome gbeɖeka. Esi medze Biblia sɔsrɔ̃ gɔme la, megblɔna nɛ be: “Bill, míate ŋu anɔ agbe tegbee le Mawu fe xexe yeyea me!” (Yesaya 25:8; Nyaɖeɖefia 21:4, 5) Ebu be tsu kumee menɔ. Esi megblɔ nusita nyemate ŋu atsɔ dzitsinya nyui ata asrafowo ŋuti numemewo o nɛ la, edo dziku eye wòdo ŋɔdzi nam be yeadzo le gbɔnye. Edzo emegbe.
Bill wɔ asrafowo ŋuti numemewo fe geɖe. Gake meʋu yi didife o, eye ekpɔa mía kple mía viŋutsu, Craig, si míedzi le fe 1942 me la dzi ɣesiaɣi. Le fe 1988 me la, Bill gatrɔ va gbɔnye, eye míenɔ anyi ɖekae fe ewo vaseɖe esime wòku.
Do ŋgɔ na esia la, mete ŋu ɖo nye taɖodzinu si nye be mazu mɔɖela la gbɔ le fe 1966 me. Nyemedzudzɔ ewɔwɔ kpɔ tso ɣemaɣi o. Mɔnukpɔkpɔ su asinye mesrɔ̃ Biblia kple nɔvinyenyɔnu tsitsitɔ. Exɔ nufiafiaawo dzi se, eye ekpɔtɔ nye Ðasefo si me dzo le vaseɖe egbe. Fofonye ɖo to se Biblia fe gbedasia eye kaka kwasiɖa eve nava yi la, edze kpekpewo dede gɔme le Fiaɖufe Akpataa me. Exɔ nyɔnyrɔ esime wòxɔ fe 75 eye eyi edzi wɔ nutefe na Mawu vaseɖe esime wòku le fe 81 xɔxɔ me. Danye hã xɔ Yehowa dzi se be enye yefe Mawu, togbɔ be mete ŋu ɖe adzɔgbe hafi ku o hã. Esusɔ vie wòaxɔ fe 94.
Le feawo me la, Yehowa, ŋutifafa fe Mawu la, yram geɖe. Fifia si mexɔ fe 81 la, mekpɔtɔ nye mɔɖela, togbɔ be azɔli meganya zɔna nam o hã. Mesena le ɖokuinye me abe apostolo Paulo ene, amesi ŋlɔ bena: “Meda akpe na amesi do ŋusẽm, si nye Kristo Yesu, mía Afetɔ la be, wòbum nyatefetɔ, eye wòtsɔm ɖo subɔsubɔ la nu.” (Timoteo I, 1:12) Subɔsubɔdɔ nyui ka gbegbee nye si wònye! Ame geɖe siwo mesrɔ̃ Biblia kpli la ŋutɔwo tsɔ nuwo sa vɔe be woate ŋu asubɔ míafe Mawu nublanuikpɔla la.
Eveam ŋutɔ be fonyemetɔwo katã mexɔ Biblia me nyatefea o. Ðewohĩ wo dometɔ bubuwo ava xɔe emegbe. Gake le gonyeme la, nya siwo Yesu gblɔ be yefe nusrɔ̃lawo ‘axɔ tefeɖoɖo alafa le ɣeyiɣi sia me, xɔwo kple nɔviŋutsuwo kple nɔvinyɔnuwo kple dadawo kple viwo’ la va eme nam. (Marko 10:30) Yehowa wɔm kesinɔtɔe vavã. Bubu kple dzidzɔ kae nye si wònye be matsɔ ŋkɔxɔxɔ kple aʋawɔwɔ aɖɔ li Mawu kple ŋutifafae!
[Nɔnɔmetata si le axa 22]
Mía kple Aʋafia L. C. Shepherd, Jr., le fe 1954 me
[Afi Si Míexɔ Mɔɖeɖe Tso]
Defense Dept. photo (Marine Corps)
[Nɔnɔmetata si le axa 23]
(Efe lolome ŋutɔŋutɔe nye sia)
[Nɔnɔmetata si le axa 24]
Fifia si mexɔ fe 81 la, fe 30 kple edzivɔe nye sia si mele mɔɖeɖedɔa wɔm


text:
10 Ame siwo da asi ɖe nubabla la dzi hetre enue+ nye:Nehemiya, si nye nutodziɖula* la, si nye Hakaliya vi,Kple Zedekiya,2 Seraya, Azariya, Yeremiya,3 Pashur, Amariya, Malkiya,4 Hatus, Sebaniya, Maluk,5 Harim,+ Meremot, Obadiya,6 Daniel,+ Gineton, Baruk,7 Mesulam, Abiya, Miyamin,8 Maaziya, Bilgai kple Semaya; ame siawoe nye nunɔlawo.9 Lewi vi siwo hã tre enue nye: Yesua, si nye Azaniya vi, Binui, si tso Henada viwo dome, Kadmiel+10 kple nɔvia siwo nye Sebaniya, Hodiya, Kelita, Pelaya, Hanan,11 Mika, Rehob, Hasabiya,12 Zakur, Serebiya,+ Sebaniya,13 Hodiya, Bani kple Beninu.14 Dukɔ la fe tatɔ siwo tre enue nye: Paros, Pahat-Moab,+ Elam, Zatu, Bani,15 Buni, Azgad, Bebai,16 Adoniya, Bigvai, Adin,17 Ater, Hizkiya, Azur,18 Hodiya, Hasum, Bezai,19 Harif, Anatot, Nebai,20 Magpias, Mesulam, Hezir,21 Mesezabel, Zadok, Yadua,22 Pelatiya, Hanan, Anaiya,23 Hosea, Hananiya, Hasub,24 Halohes, Pilha, Sobek,25 Rehum, Hasabna, Maaseya,26 Ahiya, Hanan, Anan,27 Maluk, Harim kple Baana.28 Ke dukɔ la dometɔ susɔeawo—nunɔlawo, Lewi viwo, agbonudzɔlawo, hadzilawo, gbedoxɔmesubɔlawo* kple ame siwo katã ɖe wo ɖokuiwo ɖa le anyigba la dzi dukɔwo ŋu helé Mawu vavã la fe Se+ la me ɖe asi, wo srɔ̃wo, wo viŋutsuwo kple wo vinyɔnuwo, ame siwo katã si sidzedze kple gɔmesese le la*—29 wɔ ɖeka kple wo nɔvi, siwo nye wofe bubumeawo, eye woka atam be fifode nava yewo dzi ne yewomezɔ le Mawu vavã la fe se, si wode to Mawu vavã la fe subɔla Mose dzi la nu helé Yehowa míafe Afetɔ la fe sededewo, efe ʋɔnudrɔ̃ɖoɖowo kple efe ɖoɖowo katã me ɖe asi hewɔ wo dzi pɛpɛpɛ o.30 Míatsɔ mía vinyɔnuwo ana anyigba la dzi dukɔwo o, eye míaɖe wo vinyɔnuwo na mía viŋutsuwo o.+31 Ne anyigba la dzi dukɔwo tsɔ adzɔnuwo kple agblemenuku ɖe sia ɖe fomevi va dzadzra ge le Sabat ŋkeke dzi la, míafle naneke le wo si le Sabat+ la dzi alo le ŋkeke kɔkɔe+ dzi o. Azɔ hã, míade agble le fe adrelia+ me o, eye míatsɔ ame sia ame fe fe akee.+32 Míeɖoe mía ɖokuiwo dzi hã be mía dometɔ ɖe sia ɖe nana sekel* me mama ɖe etɔ̃ fe akpa ɖeka fe sia fe ɖe Mawu fe afe* la me subɔsubɔdɔ la ŋu,+33 ɖe abolo siwo woɖona ɖe wo nɔewo dzi,*+ nuɖuvɔsa+ si wonana ɖaa kple numevɔsa si wonana ɖaa, le Sabat+ kple dzinu yeyewo+ dzi la ŋu, ɖe azã ɖoɖiwo,+ nu kɔkɔewo kple nuvɔ̃vɔsawo+ ŋu, be woalé avu ɖe Israel kple mía Mawu fe afe la me dɔ blibo la katã ta.34 Azɔ hã, míedzidze nu ɖe nake si nunɔlawo, Lewi viwo kple dukɔ la atsɔ ava mía Mawu fe afea me, le mía fofowo fe afekɔwo nu, le ɣeyiɣi ɖoɖiawo dzi fe sia fe la dzi, be woatsɔ ado dzo ɖe Yehowa mía Mawu fe vɔsamlekpui la dzi abe ale si woŋlɔe ɖe Se la me ene.+35 Eye míebla se na mía ɖokuiwo be míatsɔ míafe anyigba la dzi kutsetse gbãtɔwo kple ati sia ati fomevi fe tsetse gbãtɔwo katã ava Yehowa fe afe la me fe sia fe,+36 eye míakplɔ mía viŋutsu ŋgɔgbeawo kple míafe afemelãwo fe vi gbãtɔwo+ kple míafe nyiwo kple alẽwo fe vi gbãtɔwo avɛ, abe ale si woŋlɔe ɖe se la me ene. Míakplɔ wo ava mía Mawu fe afe la me, na nunɔla siwo le subɔsubɔm le mía Mawu fe afea me.+37 Eye míatsɔ míafe wɔ gbãtɔwo+ kple míafe nudzɔdzɔwo kple ati sia ati fomevi fe tsetse,+ wain yeye kple ami+ avɛ na nunɔlawo le mía Mawu fe afe+ la fe nudzraɖofexɔwo* me, hekpe ɖe míafe anyigbadzinuwo fe ewolia ŋu na Lewi viwo,+ elabena Lewi viwoe xɔa míafe agblededuwo katã fe nuwo fe ewolia.38 Eye nunɔla, si nye Aron viŋutsu, nanɔ Lewi viwo ŋu ne Lewi viwo le nuawo fe ewolia xɔm; Lewi viwo hã natsɔ nu ewoliawo fe ewolia ana le nudzraɖofexɔ la fe xɔwo* me le mía Mawu fe afe la me.+39 Elabena nudzraɖofexɔawo* mee Israel-viwo kple Lewi viwo atsɔ agblemenuku, wain yeye kple ami+ fe nudzɔdzɔ la ayii,+ afi mae kɔkɔefe la ŋu dɔwɔnuawo, nunɔla siwo le subɔsubɔm, agbonudzɔlawo kple hadzilawo le. Míagblẽ mía Mawu fe afe la ɖi o.+
Etenuŋɔŋlɔ
^ Alo, “Tirsata,” bubuŋkɔ si Persiatɔwo zãna na wofe nutodziɖulawo.